**TABEL COMPARATIV**

**privind propunerile de modificarea și completare a Legii nr. 334/2006 privind finanțarea activității partidelor politice și a campaniilor electorale**

|  |  |
| --- | --- |
| **Legea nr. 334/2006 privind finanțarea activității partidelor politice și a campaniilor electorale** | **Propuneri de modificare/completare** |
| CAPITOLUL I Dispoziţii generale |  |
| **Art. 1. -**  (1) Prezenta lege reglementează finanţarea activităţii partidelor politice şi a campaniilor electorale, precum şi controlul finanţării activităţii partidelor politice şi a campaniilor electorale. |  |
| (2) Principiile finanţării activităţii partidelor politice şi a campaniilor electorale sunt următoarele:  a) principiul legalităţii;  b) principiul egalităţii de şanse;  c) principiul transparenţei veniturilor şi cheltuielilor;  d) principiul independenţei partidelor politice şi a candidaţilor faţă de finanţatori;  e) principiul integrităţii competiţiei politice şi electorale. |  |
| **Art. 2.** - Partidele politice pot deţine, în condiţiile legii, bunuri mobile şi imobile care sunt necesare realizării activităţii specifice. |  |
| **Art. 3. -**  (1) Sursele de finanţare a activităţii unui partid politic sunt:  a) cotizaţii ale membrilor de partid;  b) donaţii, legate şi alte liberalităţi;  c) venituri provenite din activităţi proprii, conform art. 16;  d) subvenţii de la bugetul de stat;  e) împrumuturi în bani de la persoane fizice şi juridice. | **Art. 3.** –  (1) Partidele politice se pot finanța din sume de la bugetul de stat, precum și din următoarele surse:  a) cotizații ale membrilor de partid;  b) donații, legate și alte liberalități;  c) venituri provenite din activități proprii, conform art. 16;  d) împrumuturi în bani de la persoane fizice și juridice. |
| (2) Partidele politice pot contracta împrumuturi în bani numai prin acte autentice notariale, sub sancţiunea nulităţii absolute, însoţite de documente de predare-primire, în contract prevăzându-se modul şi termenul de restituire a acestora. | (2) Partidele politice nu pot obține venituri din alte surse de finanțare decât cele prevăzute de prezenta lege. |
| (3) Termenul de restituire prevăzut la alin. (2) nu poate fi mai mare de 3 ani. | Se abrogă |
| (4) Împrumuturile în bani şi restituirea acestora se pot face numai prin virament bancar. | Se abrogă |
| (5) Împrumuturile în bani care nu sunt restituite în termenul prevăzut la alin. (3) se pot constitui în donaţii numai cu acordul părţilor şi numai dacă nu s-a atins în anul respectiv plafonul pentru donaţii prevăzut la art. 6 alin. (1), până la concurenţa acestui plafon. | Se abrogă |
| (6) Împrumuturile care au o valoare mai mare de 100 de salarii de bază minime brute pe ţară se supun condiţiilor de publicitate prevăzute la art. 13. | Se abrogă |
| (7) Acordarea de împrumuturi de către partide politice, alianţe politice sau electorale şi candidaţi independenţi către persoane fizice sau juridice este interzisă. | Se abrogă |
| (8) Partidele politice şi organizaţiile teritoriale ale acestora, inclusiv cele constituite la nivelul sectoarelor municipiului Bucureşti, au obligaţia de a-şi organiza contabilitate proprie, conform reglementărilor contabile aplicabile. | Se abrogă |
| (9) Operaţiunile de încasări şi plăţi ale partidelor politice şi ale organizaţiilor teritoriale ale acestora se efectuează prin conturi bancare, în lei şi în valută, deschise la bănci cu sediul în România şi în numerar potrivit legii. |  |
| (10) Veniturile realizate din activităţile prevăzute la alin. (1) lit. c) sunt scutite de impozite şi taxe. |  |
| **Art. 4.** - Eficienţa şi oportunitatea cheltuielilor partidelor politice, alianţelor politice şi ale organizaţiilor cetăţenilor aparţinând minorităţilor naţionale se hotărăsc de către organele de conducere ale acestora, potrivit statutului lor. |  |
| CAPITOLUL II Finanţarea privată |  |
| SECŢIUNEA 1 Cotizaţii |  |
| **Art. 5.** -  (1) Cuantumul cotizaţiilor, repartizarea şi utilizarea acestora se stabilesc prin hotărâri ale partidului politic, potrivit statutului propriu. |  |
| (2) Veniturile totale provenite din cotizaţii sunt neplafonate. |  |
| (3) Suma cotizaţiilor plătite într-un an de un membru de partid nu poate depăşi 48 de salarii minime brute pe ţară. Salariul de bază minim brut pe ţară luat ca referinţă este cel existent la data de 1 ianuarie a anului respectiv. |  |
|  | (31) Cotizațiile a căror valoare individuală depășește 10 salarii de bază minime brute pe țară se vor încasa numai prin conturi bancare. |
| (4) Partidele politice au obligaţia de a publica în Monitorul Oficial al României, Partea I, până la data de 30 aprilie a anului următor, cuantumul total al veniturilor din cotizaţii obţinute în anul fiscal precedent, precum şi lista membrilor de partid care au plătit în anul fiscal precedent cotizaţii a căror valoare însumată depăşeşte 10 salarii minime brute pe ţară. | (4) Partidele politice au obligaţia de a publica în Monitorul Oficial al României, Partea I, până la data de 31 mai a anului următor, cuantumul total al veniturilor din cotizații obținute în anul fiscal precedent, precum și lista membrilor de partid care au depus în anul fiscal precedent cotizații a căror valoare cumulată depășește 10 salarii de bază minime brute pe țară. |
| (5) Lista prevăzută la alin. (4) trebuie să cuprindă următoarele elemente: numele şi prenumele membrului de partid, cetăţenia, valoarea şi data la care a fost plătită cotizaţia. | (5) Lista prevăzută la alin. (4) trebuie să cuprindă următoarele elemente: numele și prenumele membrului de partid, cetățenia și valoarea anuală individuală a cotizației. |
| SECŢIUNEA a 2-a Donaţii | SECŢIUNEA a 2-a Donaţii și împrumuturi |
| **Art. 6.** -  (1) Donaţiile primite de un partid politic într-un an fiscal nu pot depăşi 0,025% din veniturile prevăzute în bugetul de stat pe anul respectiv. |  |
| (2) Donaţiile primite de la o persoană fizică într-un an pot fi de până la 200 de salarii de bază minime brute pe ţară, la valoarea existentă la data de 1 ianuarie a anului respectiv. |  |
| (3) Donaţiile primite de la o persoană juridică într-un an pot fi de până la 500 de salarii de bază minime brute pe ţară, la valoarea existentă la data de 1 ianuarie a anului respectiv. |  |
| (4) Suma totală a donaţiilor făcute de persoanele juridice controlate direct sau indirect de o altă persoană ori de un grup de persoane fizice sau juridice nu poate depăşi limitele prevăzute la alin. (2) şi (3). |  |
| (5) Valoarea de piaţă a bunurilor mobile şi imobile donate partidului, precum şi a serviciilor prestate acestuia cu titlu gratuit se include în valoarea donaţiilor, în limitele prevăzute la alin. (1), (2) şi (3). |  |
| (6) Evaluarea bunurilor şi serviciilor prevăzute la alin. (5) se efectuează de către evaluatori autorizaţi potrivit Ordonanţei Guvernului nr. 24/2011 privind unele măsuri în domeniul evaluării bunurilor, aprobată cu modificări prin Legea nr. 99/2013, cu modificările şi completările ulterioare. |  |
| (7) Se interzice persoanelor juridice care, la data efectuării donaţiei, au datorii exigibile mai vechi de 60 de zile la bugetul de stat, bugetul asigurărilor sociale sau la bugetele locale să facă donaţii partidelor politice, cu excepţia situaţiei când au de recuperat sume mai mari decât datoria proprie. |  |
| (8) La efectuarea donaţiei, partidul politic are obligaţia de a solicita persoanei juridice donatoare prezentarea unei declaraţii pe propria răspundere privind respectarea condiţiei prevăzute la alin. (7). |  |
| (9) Este interzisă acceptarea sub orice formă, directă sau indirectă, de către partidele politice, a donaţiilor de bunuri materiale ori sume de bani sau prestarea de servicii gratuite făcute cu scopul evident de a obţine un avantaj economic sau cu încălcarea dispoziţiilor alin. (8). |  |
| **Art. 7.** -  (1) Sumele de bani care fac obiectul împrumuturilor primite de către un partid politic într-un an fiscal nu pot depăşi 0,025% din veniturile prevăzute în bugetul de stat pe anul respectiv. | **Art. 7.** – text nou  (1) Partidele politice pot încheia contracte de împrumut având ca obiect sume de bani, în contract prevăzându-se modul și termenul de restituire a acestora. |
|  | (2) Termenul de restituire prevăzut la alin. (1) nu poate fi mai mare de 5 ani. |
|  | (3) Împrumuturile în bani care nu sunt restituite în termenul prevăzut la alin. (1) se pot constitui în donații numai cu acordul scris al părților și numai dacă nu s-a atins în anul respectiv plafonul pentru donații prevăzut la art. 6 alin. (1), până la concurența acestui plafon. |
|  | (4) Partidele politice pot încheia contracte de împrumut de folosință având ca obiect doar bunuri imobile cu destinația de sedii. |
|  | (5) Sumele de bani care fac obiectul împrumuturilor primite de către un partid politic într-un an fiscal nu pot depăși 0,025% din veniturile prevăzute în bugetul de stat pe anul respectiv. |
| (2) Sumele de bani care fac obiectul împrumuturilor primite de către un partid politic de la o persoană fizică într-un an pot fi de până la 200 de salarii de bază minime brute pe ţară, la valoarea existentă la data de 1 ianuarie a anului respectiv. | (6) Sumele de bani care fac obiectul împrumuturilor primite de către un partid politic de la o persoană fizică într-un an pot fi de până la 200 de salarii de bază minime brute pe țară, la valoarea existentă la data de 1 ianuarie a anului respectiv. |
| (3) Sumele de bani care fac obiectul împrumuturilor primite de către un partid politic de la o persoană juridică într-un an pot fi de până la 500 de salarii de bază minime brute pe ţară, la valoarea existentă la data de 1 ianuarie a anului respectiv. | (7) Sumele de bani care fac obiectul împrumuturilor primite de către un partid politic de la o persoană juridică într-un an pot fi de până la 500 de salarii de bază minime brute pe țară, la valoarea existentă la data de 1 ianuarie a anului respectiv. |
| (4) Valoarea totală a sumelor de bani care fac obiectul împrumuturilor acordate partidelor politice de către persoanele juridice controlate direct sau indirect de o altă persoană ori de un grup de persoane fizice sau juridice nu poate depăşi limitele prevăzute la alin. (1) - (3). | (8) Valoarea totală a sumelor de bani care fac obiectul împrumuturilor acordate partidelor politice de către persoanele juridice controlate direct sau indirect de o altă persoană ori de un grup de persoane fizice sau juridice nu poate depăși limitele prevăzute la alin. (5), (6) și (7). |
| (5) Prevederile art. 6 alin. (7) - (9), precum şi ale art. 14 alin. (1) - (3) se aplică în mod corespunzător. | (9) Prevederile art. 6 alin. (7) - (9), precum și ale art. 14 alin. (1) - (3) se aplică în mod corespunzător. |
|  | (10) Împrumuturile în bani și restituirea acestora se pot face numai prin virament bancar. |
|  | (11) Acordarea de împrumuturi de către partide politice sau alianțe politice către persoane fizice sau juridice este interzisă. |
| **Art. 8.** -  (1) Donaţiile care au ca obiect imobile cu destinaţia de sedii ale partidelor politice sunt exceptate de la condiţiile prevăzute la art. 6 alin. (2), (3), (4) şi (5). |  |
| (2) Donaţiile în bani cu sarcina de a achiziţiona clădiri cu destinaţia de sediu al partidului politic sunt exceptate de la condiţiile prevăzute la art. 6 alin. (2), (3), (4) şi (5). |  |
| (3) Partidul politic are obligaţia de a îndeplini sarcina prevăzută la alin. (2) în termenul şi condiţiile prevăzute de contractul de donaţie. |  |
| (4) Termenul de îndeplinire al sarcinii prevăzut la alin. (3) nu poate fi mai mare de 2 ani. |  |
| (5) Neîndeplinirea termenului prevăzut la alin. (4) atrage după sine anularea excepţiilor prevăzute la alin. (1) şi (2). |  |
| **Art. 9.** - Donaţiile în bani a căror valoare depăşeşte 10 salarii de bază minime brute pe ţară se vor efectua numai prin conturi bancare. |  |
| **Art. 10.** - Reducerile de preţ care depăşesc 20% din valoarea bunurilor sau serviciilor oferite partidelor politice şi candidaţilor independenţi se vor considera donaţii şi se vor înregistra distinct în contabilitatea proprie a partidului ori a candidatului independent, conform normelor emise de Ministerul Finanţelor Publice. | **Art. 10.** - Reducerile de preț acordate partidelor politice se vor înregistra distinct în contabilitatea proprie a partidului politic, conform normelor emise de Ministerul Finanțelor. |
| **Art. 11.** -  (1) La primirea donaţiei sunt obligatorii verificarea şi înregistrarea identităţii donatorului, indiferent de caracterul public sau confidenţial al acesteia. |  |
| (2) La solicitarea scrisă a donatorului, identitatea sa rămâne confidenţială, în situaţia în care donaţia se situează în limita sumei anuale de 10 salarii de bază minime brute pe ţară. |  |
| (3) Suma totală primită de un partid politic ca donaţii confidenţiale nu poate depăşi echivalentul a 0,006% din veniturile prevăzute în bugetul de stat pe anul respectiv. |  |
| **Art. 12.** -  (1) Toate donaţiile, inclusiv cele confidenţiale, vor fi înregistrate şi evidenţiate în mod corespunzător în documentele contabile, cu menţionarea datei la care au fost făcute şi a altor informaţii care să permită identificarea surselor de finanţare şi a donatorilor. |  |
| (2) Donaţiile de bunuri şi servicii prestate cu titlu gratuit vor fi reflectate în contabilitate la valoarea de piaţă de la momentul donaţiei. |  |
| (3) Nu sunt considerate donaţii activităţile prestate pe bază de voluntariat în condiţiile legii. |  |
| **Art. 13.** -  (1) Partidele politice au obligaţia de a publica în Monitorul Oficial al României, Partea I, lista persoanelor fizice şi juridice care au făcut în anul fiscal precedent donaţii a căror valoare cumulată depăşeşte 10 salarii de bază minime brute pe ţară, lista persoanelor fizice şi juridice care au acordat împrumuturi a căror valoare depăşeşte 100 de salarii de bază minime brute pe ţară, precum şi suma totală a donaţiilor confidenţiale, respectiv suma totală a împrumuturilor cu o valoare de sub 100 de salarii de bază minime pe ţară primite, până la data de 30 aprilie a anului următor. | **Art. 13.** -  (1) Partidele politice au obligaţia de a publica în Monitorul Oficial al României, Partea I, lista persoanelor fizice şi juridice care au făcut în anul fiscal precedent donaţii a căror valoare cumulată depăşeşte 10 salarii de bază minime brute pe ţară, lista persoanelor fizice şi juridice care au acordat împrumuturi a căror valoare depăşeşte 100 de salarii de bază minime brute pe ţară, precum şi suma totală a donaţiilor confidenţiale, respectiv suma totală a împrumuturilor cu o valoare de sub 100 de salarii de bază minime pe ţară primite, până la data de 31 mai a anului următor. |
| (2) Lista prevăzută la [alin. (1)](https://lege5.ro/App/Document/g4ydqmrvgm/legea-nr-334-2006-privind-finantarea-activitatii-partidelor-politice-si-a-campaniilor-electorale?pid=80070619&d=2022-08-09#p-80070619) trebuie să conţină următoarele elemente:  a) pentru persoanele fizice: numele şi prenumele donatorului sau împrumutătorului, cetăţenia, valoarea, felul donaţiei sau împrumutului şi data la care a fost efectuată donaţia sau împrumutul. În cazul împrumutului se va menţiona şi termenul de restituire al acestuia;  b) pentru persoanele juridice: denumirea, sediul, naţionalitatea, codul unic de înregistrare, valoarea, felul donaţiei sau a împrumutului şi data la care a fost efectuată donaţia sau împrumutul. În cazul împrumutului se va menţiona şi termenul de restituire al acestuia. |  |
| **Art. 14.** -  (1) Este interzisă folosirea resurselor financiare, umane şi tehnice aparţinând instituţiilor publice, regiilor autonome, companiilor naţionale, societăţilor reglementate de Legea societăţilor nr. 31/1990, republicată, cu modificările şi completările ulterioare, sau instituţiilor de credit la care sunt acţionari majoritari statul ori unităţi administrativ-teritoriale, pentru sprijinirea activităţii partidelor politice sau a campaniei electorale a acestora, altfel decât în condiţiile stabilite de legile electorale. |  |
| (2) Partidele politice nu pot accepta donaţii sau servicii prestate cu titlu gratuit de la o autoritate ori instituţie publică, de la o regie autonomă, de la o companie naţională, societate reglementată de Legea nr. 31/1990, republicată, cu modificările şi completările ulterioare, sau instituţie de credit cu capital integral ori majoritar de stat. |  |
| (3) Este interzisă acceptarea donaţiilor din partea unui sindicat sau a unui cult religios, indiferent de natura acestora. |  |
| (4) Sumele primite cu încălcarea prevederilor alin. (2) şi (3) se confiscă şi se fac venit la bugetul de stat. |  |
| (5) Prevederile alin. (1) - (4) se aplică în mod corespunzător alianţelor politice, alianţelor electorale, precum şi candidaţilor independenţi. |  |
| (6) Prevederile alin. (1) - (4) se aplică în mod corespunzător şi organizaţiilor cetăţenilor aparţinând minorităţilor naţionale, pentru finanţarea campaniilor electorale. |  |
| **Art. 15.** -  (1) Acceptarea donaţiilor din partea altor state ori a organizaţiilor din străinătate, precum şi din partea persoanelor fizice care nu au cetăţenia română sau de către persoane juridice de altă naţionalitate decât cea română este interzisă, cu excepţia celor primite de la cetăţenii statelor membre ale Uniunii Europene care au domiciliul în România şi deţin calitatea de membru al partidului politic căruia i-a acordat donaţia. |  |
| (2) Fac excepţie de la prevederile alin. (1) donaţiile constând în bunuri materiale necesare activităţii politice, dar care nu sunt materiale de propagandă electorală, primite de la organizaţii politice internaţionale la care partidul politic respectiv este afiliat sau de la partide politice ori formaţiuni politice aflate în relaţii de colaborare politică. Pot fi primite şi materiale de propagandă care se folosesc numai în cadrul campaniei electorale pentru alegerea reprezentanţilor României în Parlamentul European. |  |
| (3) Donaţiile prevăzute la alin. (2) se publică în Monitorul Oficial al României, Partea I, până la data de 30 aprilie a anului următor. | (3) Donaţiile prevăzute la alin. (2) se publică în Monitorul Oficial al României, Partea I, până la data de 31 mai a anului următor. |
| (4) Donaţiile prevăzute la alin. (2) sunt scutite de plata taxelor vamale, cu excepţia mijloacelor de transport. |  |
| (5) Sumele primite cu încălcarea prevederilor alin. (1) se confiscă şi se fac venit la bugetul de stat. |  |
| SECȚIUNEA a 3-a Alte surse de venit |  |
| **Art. 16.** -  (1) Partidele politice nu pot desfăşura activităţi specifice societăţilor reglementate de Legea nr. 31/1990, republicată, cu modificările şi completările ulterioare. Fac excepţie următoarele activităţi din care partidele politice pot obţine venituri:  a) editarea, realizarea şi difuzarea publicaţiilor ori a altor materiale de propagandă şi cultură politică proprii;  b) vânzarea de bilete, taxe de participare sau altele asemenea la acţiuni culturale, sportive, precum şi la întruniri şi seminare cu tematică politică, economică sau socială;  c) vânzarea materialelor tipărite cu însemnele partidului politic;  d) serviciile oferite către membrii partidului pentru organizarea evenimentelor prevăzute la lit. b);  e) închirierea spaţiilor aflate în patrimoniul propriu, fără a aduce atingere moralei publice, ordinii sau imaginii partidului politic;  f) înstrăinarea terenurilor şi clădirilor din patrimoniu, dar numai după cel puţin 10 ani de la înregistrarea în patrimoniu, cu excepţia partidelor politice aflate în curs de dizolvare. Termenul de 10 ani nu se aplică în situaţia bunurilor imobiliare moştenite;  g) înstrăinarea bunurilor mobile din patrimoniu, numai dacă nu reprezintă activităţi de producţie, comerţ sau prestări de servicii;  h) subînchirierea spaţiilor primite conform prevederilor art. 26 alin. (1) - (3), pentru organizarea birourilor parlamentare, fără ca valoarea chiriei lunare prevăzute în contractul de subînchiriere să depăşească valoarea chiriei lunare prevăzute în contractul de închiriere încheiat cu autorităţile locale. Cheltuielile de întreţinere aferente spaţiului subînchiriat revin biroului parlamentar, conform contractului încheiat;  i) emiterea carnetelor/legitimaţiilor de membru al partidului politic. | f) înstrăinarea terenurilor şi clădirilor din patrimoniu, dar numai după cel puţin 5 ani de la înregistrarea în patrimoniu, cu excepţia partidelor politice aflate în curs de dizolvare; |
| (2) Partidele politice pot obţine venituri din dobânzi bancare. | (2) Partidele politice pot obține venituri din dobânzi bancare, pentru sumele prevăzute la art. 3 alin. (1). |
| (3) Până la data de 30 aprilie a fiecărui an, partidele politice au obligaţia de a publica în Monitorul Oficial al României, Partea I, cuantumurile totale ale veniturilor obţinute în anul fiscal precedent din activităţile prevăzute la alin. (1) şi din sursele prevăzute la alin. (2), defalcate pe fiecare tip de activitate şi sursă. | (3) Până la data de 31 mai a fiecărui an, partidele politice au obligaţia de a publica în Monitorul Oficial al României, Partea I, cuantumurile totale ale veniturilor obținute în anul fiscal precedent din activitățile prevăzute la alin. (1) și din sursele prevăzute la alin. (2), defalcate pe fiecare tip de activitate și sursă. |
| **Art. 17.** -  (1) Dacă un partid este asociat, conform legii, cu o formaţiune nepolitică, aportul financiar al acesteia din urmă la forma respectivă de asociere nu poate depăşi într-un an fiscal valoarea de 500 de salarii de bază minime brute pe ţară, la data de 1 ianuarie a anului respectiv. |  |
| (2) Aportul financiar total în forme de asociere cu formaţiuni nepolitice nu poate avea într-un an o valoare mai mare decât echivalentul a 0,006% din veniturile prevăzute în bugetul de stat pe anul respectiv. |  |
| (3) Sumele primite cu încălcarea prevederilor alin. (1) şi (2) se confiscă şi se fac venit la bugetul de stat. |  |
| (4) Partidele politice au obligaţia de a publica în Monitorul Oficial al României, Partea I, cuantumul total al sumelor ce fac obiectul alin. (1), până la data de 30 aprilie a anului următor. | (4) Partidele politice au obligaţia de a publica în Monitorul Oficial al României, Partea I, cuantumul total al sumelor ce fac obiectul alin. (1), până la data de 31 mai a anului următor. |
| CAPITOLUL III Finanţarea publică |  |
|  | Secțiunea 1 – Sume de la bugetul de stat |
| **Art. 18.** -  (1) Partidele politice primesc anual subvenţie de la bugetul de stat, în condiţiile legii. | **Art. 18**. -  (1) Partidele politice primesc anual sume de la bugetul de stat, în condiţiile legii. |
| (2) Suma alocată anual partidelor politice de la bugetul de stat este de cel puţin 0,01% şi de cel mult 0,04% din produsul intern brut. Pentru partidele politice care promovează femei pe listele electorale, pe locuri eligibile, suma alocată de la bugetul de stat va fi majorată dublu proporţional cu numărul mandatelor obţinute în alegeri de candidaţii femei. |  |
| (3) Subvenţia de la bugetul de stat se acordă în funcţie de următoarele criterii:  a) numărul de voturi primite la alegerile generale pentru Camera Deputaţilor şi Senat;  b) numărul de voturi primite la alegerile generale pentru autorităţile administraţiei publice locale. | (3) Sumele de la bugetul de stat se acordă în funcţie de următoarele criterii:  a) numărul de voturi primite la alegerile generale pentru Camera Deputaţilor şi Senat;  b) numărul de voturi primite la alegerile generale pentru autorităţile administraţiei publice locale. |
| (4) În cazul alianţelor politice sau electorale, subvenţia se va împărţi între membrii alianţei după numărul de mandate obţinute. | (4) În cazul alianţelor politice sau electorale, sumele de la bugetul de stat se vor împărţi între membrii alianţei după numărul de mandate obţinute. |
|  | (5) Sumele de la bugetul de stat se acordă începând cu luna următoare publicării rezultatelor alegerilor în Monitorul Oficial al României, Partea I, pe baza cererii semnate de către reprezentantul legal al partidului politic, adresată Autorității Electorale Permanente, pentru alegerile pentru Senat și Camera Deputaților, precum şi pentru alegerile generale pentru autorităţile administraţiei publice locale. Cererea de acordare a sumelor de la bugetul de stat se reînnoiește anual. |
|  | (6) Cererea prevăzută la alin. (5) trebuie să cuprindă denumirea integrală și prescurtată a partidului, însemnul partidului, adresa sediului central, contul bancar în care urmează să fie virate sumele de la bugetul de stat și societatea bancară la care este deschis, codul de identificare fiscală și datele de contact ale reprezentantului partidului politic. |
|  | (7) Sumele de la bugetul de stat se varsă lunar, prin bugetul Autorității Electorale Permanente, în contul special deschis de către fiecare partid politic. |
|  | (8) Sumele de la bugetul de stat se acordă în prima decadă a fiecărei luni. |
|  | (9) Autoritatea Electorală Permanentă solicită lunar Ministerului Finanțelor deschiderea de credite bugetare pentru acordarea de sume de la bugetul de stat pentru luna următoare. |
| **Art. 19.** - 75% din bugetul anual acordat partidelor politice vor fi împărţite partidelor politice, proporţional cu numărul de voturi primite la alegerile parlamentare, respectiv media voturilor valabil exprimate pentru Camera Deputaţilor şi Senat, dacă au realizat pragul electoral. |  |
| **Art. 20.** - 25% din bugetul anual acordat partidelor politice vor fi împărţite partidelor politice, proporţional cu numărul de voturi valabil exprimate, primite la alegerile locale pentru alegerea consilierilor judeţeni şi consilierilor din cadrul municipiului Bucureşti, dacă au obţinut cel puţin 50 de mandate de consilier judeţean şi de consilier din cadrul municipiului Bucureşti. | **Art. 20.** - 25% din bugetul anual acordat partidelor politice vor fi împărţite partidelor politice, proporţional cu numărul de voturi valabil exprimate, primite la alegerile locale pentru alegerea consilierilor judeţeni şi consilierilor din cadrul municipiului Bucureşti, dacă au obţinut cel puţin 25 de mandate de consilier judeţean şi de consilier general. |
| **Art. 21.** - La solicitarea Autorităţii Electorale Permanente, Biroul Electoral Central are obligaţia să comunice numărul de voturi obţinute de partidele politice, alianţele politice şi alianţele electorale la alegerile parlamentare generale, numărul de candidaţi declaraţi aleşi, pe partide şi/sau alianţe şi sexe, numărul de voturi obţinute de partidele politice, alianţele politice şi alianţele electorale la alegerile generale pentru consilierii judeţeni şi consilierii municipiului Bucureşti, precum şi numărul de candidaţi declaraţi aleşi la aceste alegeri pe partide şi/sau alianţe şi sexe. | **Art. 21.** – Biroul Electoral Central comunică Autorității Electorale Permanente, în termen de cel mult 5 zile de la stabilirea rezultatelor alegerilor, numărul de voturi obținute de partidele politice, alianțele politice și alianțele electorale la alegerile parlamentare generale, numărul de candidați declarați aleși, pe partide și/sau alianțe și sexe, numărul de voturi obținute de partidele politice, alianțele politice și alianțele electorale la alegerile generale pentru consilierii județeni și consilierii generali, precum și numărul de candidați declarați aleși la aceste alegeri pe partide și/sau alianțe și sexe. |
| **Art. 22.** - Formaţiunile politice şi alianţele politice sau electorale primesc anual subvenţii de la bugetul de stat în condiţiile legii. | **Art. 22.** - Sumele de la bugetul de stat se alocă și se distribuie fiecărui partid politic, cu încadrarea în prevederile trimestriale, aprobate potrivit Legii nr. 500/2002 privind finanțele publice, cu modificările și completările ulterioare, pe baza următorului algoritm:  S\_a -> trimestrializare -> S\_t1,. . . S\_t4,  unde:  S\_a = sumă de la bugetul de stat anuală;  S\_tx = sumă de la bugetul de stat pentru trimestrul x.  Calcul sumă de la bugetul de stat lunară:  S\_l = S\_tx/3  1. Calculul sumei de la bugetul de stat conform rezultatelor din alegerile parlamentare  Suma de la bugetul de stat ce se repartizează formațiunilor/alianțelor/partidelor politice care au realizat pragul electoral:  S\_p = S\_l x 75/100  1.1. Calculul sumei de la bugetul de stat majorate dublu proporțional cu numărul de mandate de parlamentar obținute în alegeri de candidați de gen feminin  a) Coeficient de majorare dublu proporțional a sumei de la bugetul de stat pentru formațiunile/alianțele/partidele politice ai căror candidați de gen feminin au obținut în alegeri mandate de parlamentar:  k = 2 x P\_f/P\_t,  unde:  P\_f = numărul total de mandate de parlamentar obținute în alegeri de candidați de gen feminin;  P\_t = numărul total de mandate de parlamentar obținute în alegeri.  b) Determinarea valorii pentru majorarea sumei de la bugetul de stat pentru formațiunile/alianțele/partidele politice ai căror candidați de gen feminin au obținut în alegeri mandate de parlamentar:  M\_spf = S\_p x k  c) Coeficienții de repartizare a majorării dublu proporțional cu numărul de mandate de parlamentar obținute în alegeri de către candidații de gen feminin pentru fiecare formațiune/alianță/partid politic:  z\_p1 = P\_f(p1)/Pf  . . .  z\_pn = P\_f(pn)/Pf,  unde:  P\_f(x) = numărul total de mandate de parlamentar obținute în alegeri de candidați de gen feminin pentru formațiunea/alianța/partidul politic p1, . . . pn.  d) Calculul valorii pentru majorarea dublu proporțional cu numărul de mandate de parlamentar obținute în alegeri de către candidații de gen feminin la nivel de formațiune/alianță/partid politic:  M\_spf(p1) = M\_spf x z\_p1  . . .  M\_spf(pn) = M\_spf x z\_pn  1.2. Calculul sumei de la bugetul de stat proporțional cu media numărului de voturi valabile exprimate  a) Valoarea sumei de la bugetul de stat de repartizat conform numărului de voturi valabil exprimate în alegerile parlamentare:  S\_rp = (1 - k) x S\_p  b) Media pentru fiecare formațiune/alianță/partid politic care a realizat pragul electoral între numărul de voturi valabil exprimate obținute la alegerile pentru Senat și numărul de voturi valabil exprimate obținute la alegerile pentru Camera Deputaților:  M\_vp(p1) = [V\_s(p1) + V\_cd(p1)]/2  . . .  M\_vp(pn) = [V\_s(pn) + V\_cd(pn)]/2,  unde:  V\_s(x) = numărul de voturi valabil exprimate obținute de formațiunea/alianța/partidul politic p1, . . . pn la alegerile pentru Senat, dacă a realizat pragul electoral; dacă formațiunea/alianța/partidul politic p1, . . . pn nu a realizat pragul electoral la alegerile pentru Senat, numărul de voturi valabil exprimate care se va introduce în algoritm la aceste alegeri este zero;  V\_cd(x) = numărul de voturi valabil exprimate obținute de formațiunea/alianța/partidul politic p1, . . . pn la alegerile pentru Camera Deputaților, dacă a realizat pragul electoral; dacă formațiunea/alianța/partidul politic p1, . . . pn nu a realizat pragul electoral la alegerile pentru Camera Deputaților, numărul de voturi valabil exprimate care se va introduce în algoritm la aceste alegeri este zero.  c) Suma mediilor numărului de voturi valabil exprimate obținute la alegerile pentru Camera Deputaților și Senat:  T\_vp = M\_vp(p1) +. . . + M\_vp(pn)  d) Coeficienții de repartizare a sumei de la bugetul de stat conform numărului de voturi valabil exprimate în favoarea fiecărei/fiecărui formațiuni/alianțe/partid politic care a realizat pragul electoral:  q\_p1 = V(p1)/T\_vp  . . .  q\_pn = V(pn)/T\_vp  e) Stabilirea valorii sumei de la bugetul de stat conform numărului de voturi valabil exprimate în favoarea fiecărei/fiecărui formațiuni/alianțe/partid politic care a realizat pragul electoral:  S\_rp(p1) = S\_rp x q\_p1  . . .  S\_rp(pn) = S\_rp x q\_pn  1.3. Calculul sumei de la bugetul de stat totale pentru fiecare partid politic care a realizat pragul electoral  a) Total sumă de la bugetul de stat pentru fiecare formațiune/alianță/partid politic:  T\_sp(p1) = S\_rp(p1) + M\_spf(p1)  . . .  T\_sp(pn) = S\_rp(pn) + M\_spf(pn)  b) În cazul alianțelor, calculul sumei de la bugetul de stat pentru fiecare partid politic membru al alianței se face proporțional cu numărul de parlamentari ai fiecărui partid.  2. Calculul sumei de la bugetul de stat conform rezultatelor la alegerile generale pentru autoritățile administrației publice locale pentru consiliile județene și pentru Consiliul General al Municipiului București  Suma de la bugetul de stat acordată formațiunilor/alianțelor/partidelor politice care au obținut la nivelul țării cel puțin 25 de mandate de consilier județean și de consilier general:  S\_cj = S\_l x 25/100  2.1. Calculul sumei de la bugetul de stat majorate dublu proporțional cu numărul de mandate de consilier județean și de consilier general obținute în alegeri de candidații de gen feminin ai formațiunilor/alianțelor/partidelor politice care au obținut la nivelul țării cel puţin 25 de mandate de consilier județean şi de consilier general  a) Coeficient de majorare dublu proporțională a sumei de la bugetul de stat pentru formațiunile/alianțele/partidele politice ai căror candidați de gen feminin au obținut în alegeri mandate de consilier județean și de consilier general:  k\_cj = 2 x C\_ jf / C\_ jt,  unde  C\_ jf = numărul total de mandate de consilier județean și de consilier general obținute în alegeri de candidații de gen feminin ai formațiunilor/alianțelor/partidelor politice care au obținut la nivelul țării cel puțin 25 de mandate de consilier județean și de consilier general;  C\_ jt = numărul total de mandate de consilier județean și de consilier general obținute de candidații formațiunilor/alianțelor/partidelor politice care au obținut la nivelul țării cel puţin 25 de mandate de consilier județean şi de consilier general.  b) Determinarea valorii pentru majorarea sumei de la bugetul de stat pentru formațiunile/alianțele/partidele politice ai căror candidați de gen feminin au obținut în alegeri mandate de consilier județean și de consilier general:  M\_scjf = S\_cj x k\_cj  c) Coeficienții de repartizare a majorării dublu proporțional cu numărul de mandate de consilier județean și de consilier general obținute în alegeri de către candidații de gen feminin pentru fiecare formațiune/alianță/partid politic care a obținut la nivelul țării cel puţin 25 de mandate de consilier județean şi de consilier general:  z\_cj1 = C\_ jf(p1)/C\_ jf  . . .  z\_cjn = C\_ jf(pn) / C\_ jf,  unde:  C\_ jf(x) = numărul total de mandate de consilier județean și de consilier general obținute în alegeri de candidații de gen feminin pentru formațiunea/alianța/partidul politic p1, . . . pn.  d) Calculul valorii pentru majorarea dublu proporțională a sumei de la bugetul de stat cu numărul de mandate de consilier județean și de consilier general obținute în alegeri de către candidații de gen feminin la nivel de formațiune/alianță/partid politic:  M\_scjf(p1) = M\_scjf x z\_cj1  . . .  M\_scjf(pn) = M\_scjf x z\_cjn  2.2. Calculul sumei de la bugetul de stat proporțional cu numărul de voturi valabil exprimate la alegerile generale pentru autoritățile administrației publice locale pentru consiliile județene și pentru Consiliul General al Municipiului București  a) Valoarea sumei de la bugetul de stat de repartizat conform numărului de voturi valabil exprimate obținute de formațiunile/alianțele/partidele politice care au obținut la nivelul țării cel puţin 25 de mandate de consilier județean și de consilier general:  S\_rcj = (1 - k\_cj) x S\_cj  b) Numărul total de voturi valabil exprimate pentru candidații aleși consilieri județeni și consilieri generali din partea partidelor care au obținut la nivelul țării cel puțin 25 de mandate de consilier județean și de consilier general:  T\_vcj = V\_cj(p1) +. . . + V\_cj(pn),  unde:  V\_cj(x) = numărul de voturi valabil exprimate pentru consilieri județeni și consilieri generali pentru formațiunea/alianța/partidul politic p1, . . . pn.  c) Calculul coeficienților de repartizare a sumei de la bugetul de stat conform numărului de voturi valabil exprimate în favoarea fiecărei/fiecărui formațiuni/alianțe/partid politic care a obținut la nivelul țării cel puțin 25 de mandate de consilier județean și de consilier general:  q\_cj1 = V\_cj(p1)/T\_vcj  . . .  q\_cjn = V\_cj(pn)/T\_vcj  d) Valoarea sumei de la bugetul de stat calculate conform numărului de voturi valabil exprimate în favoarea fiecărei/fiecărui formațiuni/alianțe/partid politic care a obținut la nivelul țării cel puțin 25 de mandate de consilier județean și de consilier general:  S\_rcj(p1) = S\_rcj x q\_cj1  . . .  S\_rcj(pn) = S\_rcj x q\_cjn  2.3. Calculul sumei de la bugetul de stat totale pentru fiecare partid politic care a obținut la nivelul țării cel puțin 25 de mandate de consilier județean și de consilier general:  a) Total sumă de la bugetul de stat pentru fiecare formațiune/alianță/partid politic:  T\_scj(p1) = S\_rcj(p1) + M\_scjf(p1)  . . .  T\_scj(pn) = S\_rcj(pn) + M\_scjf(pn)  b) În cazul alianțelor, calculul sumei de la bugetul de stat pentru fiecare partid politic membru al alianței se face proporțional cu numărul de consilieri județeni și consilieri generali ai fiecărui partid.  3. Calcul total al sumei de la bugetul de stat  Valoarea totală a sumei alocate de la bugetul de stat pentru fiecare partid politic:  T\_s(p1) = T\_sp(p1) + T\_scj(p1)  . . .  T\_s(pn) = T\_sp(pn) + T\_scj(pn). |
| **Art. 23.** –  (1) Subvenţia de la bugetul de stat se varsă lunar, prin bugetul Autorităţii Electorale Permanente, într-un cont special deschis de către fiecare partid politic. Veniturile din subvenţii de la bugetul de stat se reflectă distinct în evidenţa contabilă a partidelor politice. | **Art. 23.** – **text nou**  (1) Sumele de la bugetul de stat se varsă lunar, prin bugetul Autorităţii Electorale Permanente, într-un cont special deschis de către fiecare partid politic. Veniturile din sumele de la bugetul de stat se reflectă distinct în evidenţa contabilă a partidelor politice. |
| (2) La nivelul Autorităţii Electorale Permanente se constituie un compartiment specializat pentru alocarea subvenţiei de la bugetul de stat. | (2) La nivelul Autorității Electorale Permanente funcționează un compartiment specializat pentru alocarea sumelor de la bugetul de stat. |
| (3) Subvenţiile de la bugetul de stat acordate partidelor politice au statut de afectaţiune specială şi nu sunt supuse executării silite prin poprire. | - |
| **Art. 24.** -  (1) Acordarea subvenţiei de la bugetul de stat poate fi suspendată temporar, prin decizie a Autorităţii Electorale Permanente, pentru încălcarea dispoziţiilor prevăzute la art. 3 alin. (8), art. 5 alin. (4), art. 13, art. 15 alin. (3), art. 16 alin. (1), art. 17 alin. (4), art. 25 alin. (1) şi (2), art. 50 şi art. 51 alin. (2), până la îndeplinirea cerinţelor legale. | **Art. 24. -** Se abrogă |
| (2) Autoritatea Electorală Permanentă notifică în prealabil partidului politic neregulile constatate şi termenul de remediere a acestora. |  |
| (3) Termenul acordat partidelor politice pentru remedierea neregulilor constatate nu poate fi mai mare de 15 zile. |  |
| (4) Decizia de suspendare temporară a acordării tranşelor lunare de la bugetul de stat poate fi contestată în termen de 15 zile de la comunicare, la instanţa de contencios administrativ competentă, care trebuie să se pronunţe în termen de 15 zile de la sesizare. Hotărârea instanţei este definitivă. |  |
| (5) Pe durata suspendării temporare a subvenţiei, aceasta este păstrată de către Autoritatea Electorală Permanentă în sume de mandat, până la pronunţarea definitivă a instanţei, acestea nefăcând obiectul rambursării la sfârşitul anului la bugetul de stat. |  |
| (6) În termen de 10 zile de la notificarea scrisă a partidului politic referitoare la remedierea neregulilor constatate, Autoritatea Electorală Permanentă se pronunţă asupra ridicării suspendării tranşelor lunare. |  |
| **Art. 25.** -  (1) Veniturile care provin din subvenţii de la bugetul de stat pot avea următoarele destinaţii:  a) cheltuieli materiale pentru întreţinerea şi funcţionarea sediilor;  b) cheltuieli de personal;  c) cheltuieli pentru presă şi propagandă;  d) cheltuieli privind organizarea de activităţi cu caracter politic;  e) cheltuieli de deplasare în ţară şi în străinătate;  f) cheltuieli pentru telecomunicaţii;  g) cheltuieli cu delegaţiile din străinătate;  h) cheltuieli cu cotizaţiile datorate organizaţiilor politice internaţionale la care este afiliat partidul politic;  i) investiţii în bunuri mobile şi imobile, necesare activităţii partidelor respective;  j) cheltuieli de protocol;  k) cheltuieli de birotică;  l) cheltuieli cu comisioane bancare;  m) cheltuieli cu chiriile şi utilităţile sediilor;  n) cheltuieli de întreţinere şi reparaţii auto;  o) cheltuieli cu prime de asigurare;  p) cheltuieli de transport;  q) cheltuieli cu combustibili şi carburanţi;  r) cheltuieli cu producţia şi difuzarea de spoturi publicitare;  s) cheltuieli cu consultanţa politică;  t) cheltuieli cu consultanţa juridică;  u) cheltuieli cu sondajele de opinie naţionale şi locale;  v) cheltuieli cu onorariile avocaţilor, executorilor şi experţilor;  w) cheltuieli cu taxele de timbru;  x) cheltuieli cu taxele mărcilor înregistrate;  y) cheltuieli cu penalităţile. | **Art. 25.** – text nou  (1) Veniturile care provin din sume de la bugetul de stat pot avea următoarele destinații:  a) cheltuieli necesare funcționării partidelor politice, care includ: cheltuieli cu energia electrică, energia termică, combustibil, apă, salubritate; asigurări pentru clădiri proprii, în comodat sau închiriate și pentru mijloacele de transport proprii; chirii pentru sedii; impozite pe clădiri și mijloace de transport; lucrări de întreținere și reparații clădiri, mijloace de transport proprii și alte bunuri mobile și imobile; abonamente pentru publicații; servicii de poștă, curierat, telecomunicații, internet și IT; obiecte de inventar, furnituri de birou, materiale consumabile; piese de schimb, carburanți, lubrifianți, consumabile pentru mijloacele de transport proprii; comisioane bancare; servicii cu caracter administrativ-gospodăresc; servicii de pază, protecție și prevenirea și stingerea incendiilor; transport, cazare și alte drepturi bănești ocazionate de deplasări în țară și în străinătate ale membrilor; cotizații/contribuții datorate organizațiilor politice internaționale la care este afiliat partidul politic; comandarea de sondaje de opinie, studii, cercetări sociologice; consultanță politică; consultanță juridică; onorarii avocați, notari, executori judecătorești și experți; taxe notariale, taxe de timbru judiciar, taxe mărci înregistrate; servicii specializate cu caracter financiar-contabil; servicii de audit; servicii prestate de societăți specializate sau de personal calificat în domeniu pentru punerea în aplicare a legislației în vigoare privind protecția datelor cu caracter personal; organizarea de activități cu caracter politic; cheltuieli cu instruiri electorale ale membrilor efectuate de către organisme certificate; indemnizații ale reprezentanților în organismele electorale; despăgubiri, amenzi, confiscări, penalități, dobânzi sau majorări de întârziere; alte cheltuieli necesare desfășurării activității partidelor politice;  b) cheltuieli de personal ale partidelor politice și cheltuielile aferente plății drepturilor de proprietate intelectuală, care includ: salarii și drepturi bănești asimilate acestora, stabilite prin negociere în conformitate cu prevederile Legii nr. 53/2003 privind Codul muncii, republicată, cu modificările și completările ulterioare, inclusiv impozitele și contribuțiile aferente drepturilor salariale, reținute la sursă; servicii de medicina muncii și protecția muncii pentru salariați; drepturi de autor și drepturi conexe; înregistrarea, reînnoirea și modificarea mărcilor;  c) cheltuielile partidelor politice pentru publicitate;  d) cheltuielile partidelor politice pentru finanțarea campaniilor electorale și a campaniilor pentru referendum, în condițiile prezentei legi. |
| (2) Este interzisă folosirea veniturilor provenite din subvenţii de la bugetul de stat pentru oricare alte destinaţii decât cele prevăzute la alin. (1).  (3) Eficienţa şi oportunitatea acestor cheltuieli se hotărăsc de organele de conducere ale partidelor politice, potrivit statutului lor şi dispoziţiilor legale. | (2) Eficiența și oportunitatea cheltuielilor efectuate din sume de la bugetul de stat se stabilesc de organele de conducere ale partidelor politice, potrivit statutului lor și dispozițiilor legale, cu încadrarea în următoarele limite maxime:  a) 60% din valoarea totală a sumelor de la bugetul de stat disponibile în anul fiscal respectiv pentru cheltuielile prevăzute la alin. (1) lit. a);  b) 30% din valoarea totală a sumelor de la bugetul de stat disponibile în anul fiscal respectiv pentru cheltuielile prevăzute la alin. (1) lit. b);  c) 30% din valoarea totală a sumelor de la bugetul de stat disponibile în anul fiscal respectiv pentru cheltuielile prevăzute la alin. (1) lit. c);  d) 50% din valoarea totală a sumelor de la bugetul de stat disponibile în anul fiscal respectiv pentru cheltuielile prevăzute la alin. (1) lit. d). |
|  | (3) Legea nr. 98/2016 privind achizițiile publice, cu modificările și completările ulterioare, nu se aplică partidelor politice sau alianțele politice, pentru achiziționarea de bunuri, servicii sau lucrări necesare activității acestora. |
|  | (4) Legea nr. 153/2017 privind salarizarea personalului plătit din fonduri publice, cu modificările și completările ulterioare, nu se aplică partidelor politice sau alianțele politice. |
|  | (5) Prin derogare de la prevederile art. 61 alin. (7) din Legea nr. 500/2002 privind finanţele publice, cu modificările şi completările ulterioare, sumele primite de partidele politice de la bugetul de stat și rămase necheltuite la sfârșitul anului, precum și dobânzile aferente, rămân în posesia acestora pentru a fi cheltuite, în condițiile prezentei legi. |
| **Art. 26**. -  (1) Autorităţile administraţiei publice centrale şi locale pot asigura spaţii pentru sediile centrale şi locale ale partidelor politice, precum şi terenurile aferente, la cererea motivată a acestora. |  |
| (2) Partidele politice pot primi cel mult câte un sediu pe unitate administrativ-teritorială. |  |
| (3) Închirierea de către autorităţile locale a spaţiilor destinate sediilor partidelor politice urmează regimul juridic prevăzut pentru închirierea spaţiilor cu destinaţie de locuinţă. |  |
| (4) Partidele politice care îşi încetează activitatea ca urmare a reorganizării, autodizolvării sau dizolvării pronunţate prin hotărâri definitive ale instanţelor judecătoreşti sunt obligate să predea autorităţilor administraţiei publice locale, în termen de 30 de zile, spaţiile pe care le-au deţinut cu contract de închiriere încheiat cu acestea. Spaţiile deţinute în proprietate vor fi transmise în condiţiile legii. |  |
| (5) În termen de 30 de zile, Tribunalul Bucureşti va comunica Ministerului Dezvoltării Regionale şi Administraţiei Publice şi Autorităţii Electorale Permanente încetarea activităţii partidului politic. |  |
| (6) În termen de 15 zile de la primirea comunicării, Ministerul Dezvoltării Regionale şi Administraţiei Publice va transmite respectivele hotărâri către instituţia prefectului din toate judeţele şi din municipiul Bucureşti, în vederea preluării sediilor închiriate de autorităţile publice, prin executorii judecătoreşti, dacă nu au fost predate în termenul legal. |  |
| **Art. 27.** -  Plata tuturor cheltuielilor legate de telecomunicaţii, energie electrică şi termică, gaze, apă, canal etc. ale unui partid cade în sarcina exclusivă a acestuia şi se face la tariful spaţiilor cu destinaţie de locuinţă. |  |
|  | SECȚIUNEA a 2-a - Evidența și urmărirea destinațiilor sumelor de la bugetul de stat |
|  | **Art. 271.** –  (1) Partidele politice beneficiare de sume de la bugetul de stat au următoarele obligații:  a) să reflecte distinct în evidența contabilă veniturile și cheltuielile având ca sursă sume de la bugetul de stat;  b) să comunice Autorității Electorale Permanente, până la data de 25 a fiecărei luni, situația defalcată a cheltuielilor efectuate din sume de la bugetul de stat în luna anterioară, pe destinațiile prevăzute la art. 25 alin. (1);  c) să desemneze o persoană sau o structură responsabilă de urmărirea destinațiilor sumelor de la bugetul de stat, care va fi comunicată Autorității Electorale Permanente în termen de cel mult 15 zile de la desemnare;  d) să asigure reîntregirea sumelor de la bugetul de stat din venituri proprii obținute din sursele prevăzute la art. 3 alin. (1) lit. a) - d) a contravalorii cheltuielilor pentru care, în urma efectuării controlului prevăzut la art. 42 alin. (1), s-a constatat nerespectarea destinațiilor prevăzute la art. 25 alin. (1) sau a limitelor maxime prevăzute la art. 25 alin. (2), în termen de cel mult 3 ani de la data comunicării raportului de control. |
|  | (2) Autoritatea Electorală Permanentă publică pe pagina de internet proprie situația prevăzută la alin. (1) lit. b). |
| CAPITOLUL IV Finanţarea în timpul campaniilor electorale |  |
| SECŢIUNEA 1 Contribuţiile pentru campania electorală |  |
| **Art. 28.** -  (1) Cheltuielile aferente campaniilor electorale trebuie să respecte următoarele condiţii:  a) să provină numai din contribuţii ale candidaţilor sau ale formaţiunilor politice;  b) să fie angajate numai cu viza prealabilă a mandatarului financiar competent;  c) să se încadreze în limitele prevăzute de prezenta lege;  d) să fie efectuate de competitori electorali numai pentru promovarea candidaţilor şi a programelor electorale proprii. | **Art. 28.** – text nou  (1) Conturile bancare pentru campania electorală se deschid de către mandatarii financiari. |
| (2) Încasarea contribuţiilor electorale şi plata cheltuielilor electorale pot fi efectuate numai prin intermediul conturilor bancare notificate în prealabil Autorităţii Electorale Permanente. | (2) La alegerile parlamentare, partidele politice vor utiliza pentru finanțarea campaniei electorale câte un cont bancar distinct pentru fiecare circumscripție electorală în care participă la alegeri, precum și un cont bancar deschis la nivel central. Organizațiile cetățenilor români aparținând minorităților naționale care propun candidați numai la nivel național utilizează un cont bancar la nivel național. Candidații independenți utilizează un cont bancar deschis la nivelul circumscripției electorale în care candidează. |
| (3) La alegerile parlamentare, partidele politice şi candidaţii independenţi vor utiliza pentru finanţarea campaniei electorale câte un cont bancar distinct pentru fiecare circumscripţie electorală în care participă la alegeri. Organizaţiile cetăţenilor români aparţinând minorităţilor naţionale, care propun candidaţi numai la nivel naţional, utilizează un cont bancar la nivel naţional. | (3) La alegerile locale, partidele politice vor utiliza pentru finanțarea campaniei electorale câte un cont bancar distinct pentru fiecare județ, pentru municipiul București și pentru fiecare sector al municipiului București unde participă la alegeri, precum și un cont bancar deschis la nivel central. Candidații independenți utilizează un cont bancar deschis la nivelul circumscripției electorale în care candidează. |
| (4) La alegerile locale, partidele politice şi candidaţii independenţi vor utiliza pentru finanţarea campaniei electorale câte un cont bancar distinct pentru fiecare judeţ şi pentru municipiul Bucureşti, unde participă la alegeri. | (4) La alegerile pentru Parlamentul European și la alegerile pentru Președintele României, partidele politice și candidații independenți vor utiliza pentru finanțarea campaniei electorale un singur cont bancar. |
| (5) La alegerile pentru Parlamentul European şi la alegerile pentru Preşedintele României, partidele politice şi candidaţii independenţi vor utiliza pentru finanţarea campaniei electorale un singur cont bancar. | (5) Prin excepție de la alin. (4), la alegerile pentru Președintele României, candidatul propus de o formațiune politică are posibilitatea de a primi contribuții electorale și de a efectua cheltuieli electorale prin intermediul unui cont bancar distinct de cel notificat de formațiunea politică, cu aplicarea corespunzătoare a alin. (7). |
| (6) Contribuţiile pentru campania electorală se depun sau se virează în conturile prevăzute la alin. (2) - (4) numai de către candidaţi, partide politice sau de către mandatarii financiari ai acestora. | (6) Prin cont bancar deschis la nivel central se înțelege contul bancar deschis în localitatea în care partidul politic, alianța politică sau organizația cetățenilor aparținând minorităților naționale are stabilit sediul central. |
| (7) Prin excepţie de la alin. (5), la alegerile pentru Preşedintele României, candidatul propus de o formaţiune politică are posibilitatea de a primi contribuţii electorale şi de a efectua cheltuieli electorale prin intermediul unui cont bancar distinct de cel notificat de formaţiunea politică, cu aplicarea corespunzătoare a alin. (2) şi (6). Cheltuielile electorale efectuate de candidat şi de formaţiunea politică care l-a propus nu pot depăşi limita prevăzută la alin. (12) lit. p). | (7) Încasarea contribuțiilor electorale și plata cheltuielilor electorale pot fi efectuate numai prin intermediul conturilor bancare notificate Autorității Electorale Permanente. |
| (8) Prin excepţie de la prevederile art. 25 alin. (1) şi (2), campania electorală pentru alegerea Parlamentului European şi a Preşedintelui României poate fi finanţată din veniturile prevăzute la art. 3 alin. (1) lit. d), în acest caz, prin excepţie de la prevederile alin. (5), fiind utilizat un cont bancar distinct. | (8) Până la data încheierii campaniei electorale, mandatarul financiar coordonator are obligația de a notifica Autoritatea Electorală Permanentă cu privire la lista conturilor bancare pentru campania electorală deschise de către partidul politic, alianța politică, organizația cetățenilor aparținând minorităților naționale sau contul bancar deschis de către candidatul independent, cuprinzând cel puțin codul IBAN și banca unde acestea au fost deschise. |
| (9) În cel mult 3 zile lucrătoare de la data angajării cheltuielii de către formaţiunea politică sau de către candidat, după caz, mandatarul financiar competent aduce la cunoştinţa Autorităţii Electorale Permanente valoarea şi destinaţia acesteia conform art. 38 alin. (2). | (9) Contribuțiile pentru campania electorală au statut de afectațiune specială și nu sunt supuse executării. |
| (10) Contribuţiile pentru campania electorală au statut de afectaţiune specială şi nu sunt supuse executării. | (10) Contribuțiile candidaților pentru campania electorală proprie sau a formațiunii politice care i-a propus pot proveni numai din donații primite de candidați de la persoane fizice, din venituri proprii ale acestora sau din împrumuturi contractate de aceștia de la persoane fizice sau instituții de credit. |
| (11) Contribuţiile candidaţilor pentru campania electorală proprie sau a formaţiunii politice care i-a propus pot proveni numai din donaţii primite de candidaţi de la persoane fizice, din venituri proprii ale acestora sau din împrumuturi contractate de aceştia de la persoane fizice sau instituţii de credit. | (11) Împrumuturile și donațiile pentru campania electorală primite de la aceeași persoană de către candidații aceluiași partid politic, aceleiași alianțe politice, aceleiași organizații a cetățenilor aparținând minorităților naționale sau de către un candidat independent nu pot depăși plafoanele stabilite pentru împrumuturi și donații conform art. 6 alin. (2) și art. 7 alin. (6). |
| (12) Limitele maxime ale contribuţiilor candidaţilor pentru campania electorală sunt următoarele:  a) 60 de salarii de bază minime brute pe ţară pentru fiecare candidat la funcţia de deputat sau de senator;  b) un salariu de bază minim brut pe ţară pentru fiecare listă de candidaţi la consiliul local al comunei;  c) 3 salarii de bază minime brute pe ţară pentru fiecare listă de candidaţi la consiliul local al oraşului;  d) 5 salarii de bază minime brute pe ţară pentru fiecare listă de candidaţi la consiliul local al municipiului;  e) 30 de salarii de bază minime brute pe ţară pentru fiecare listă de candidaţi la consiliul local al municipiului reşedinţă de judeţ;  f) 50 de salarii de bază minime brute pe ţară pentru fiecare listă de candidaţi la consiliul de sector al municipiului Bucureşti;  g) 500 de salarii de bază minime brute pe ţară pentru fiecare listă de candidaţi la Consiliul General al Municipiului Bucureşti;  h) 100 de salarii de bază minime brute pe ţară pentru fiecare listă de candidaţi la consiliul judeţean;  i) 5 salarii de bază minime brute pe ţară pentru fiecare candidat la funcţia de primar al comunei;  j) 7 salarii de bază minime brute pe ţară pentru fiecare candidat la funcţia de primar al oraşului;  k) 10 salarii de bază minime brute pe ţară pentru fiecare candidat la funcţia de primar al municipiului;  l) 50 de salarii de bază minime brute pe ţară pentru fiecare candidat la funcţia de primar al municipiului reşedinţă de judeţ;  m) 100 de salarii de bază minime brute pe ţară pentru fiecare candidat la funcţia de primar de sector al municipiului Bucureşti;  n) 200 de salarii de bază minime brute pe ţară pentru fiecare candidat la funcţia de preşedinte al consiliului judeţean şi de primar al municipiului Bucureşti;  o) 750 de salarii de bază minime brute pe ţară pentru fiecare candidat la funcţia de parlamentar european;  p) 20.000 de salarii de bază minime brute pe ţară pentru candidatul la funcţia de Preşedinte al României. | (12) Limitele maxime ale contribuțiilor candidaților pentru campania electorală sunt următoarele:  a) 60 de salarii de bază minime brute pe țară pentru fiecare candidat la funcția de deputat sau de senator;  b) 10 salarii de bază minim brut pe țară pentru fiecare listă de candidați la consiliul local al comunei;  c) 15 salarii de bază minime brute pe țară pentru fiecare listă de candidați la consiliul local al orașului;  d) 20 salarii de bază minime brute pe țară pentru fiecare listă de candidați la consiliul local al municipiului;  e) 30 de salarii de bază minime brute pe țară pentru fiecare listă de candidați la consiliul local al municipiului reședință de județ;  f) 40 de salarii de bază minime brute pe țară pentru fiecare listă de candidați la consiliul de sector al municipiului București;  g) 200 de salarii de bază minime brute pe țară pentru fiecare listă de candidați la Consiliul General al Municipiului București;  h) 200 de salarii de bază minime brute pe țară pentru fiecare listă de candidați la consiliul județean;  i) 15 salarii de bază minime brute pe țară pentru fiecare candidat la funcția de primar al comunei;  j) 20 salarii de bază minime brute pe țară pentru fiecare candidat la funcția de primar al orașului;  k) 25 salarii de bază minime brute pe țară pentru fiecare candidat la funcția de primar al municipiului;  l) 50 de salarii de bază minime brute pe țară pentru fiecare candidat la funcția de primar al municipiului reședință de județ;  m) 100 de salarii de bază minime brute pe țară pentru fiecare candidat la funcția de primar de sector al municipiului București;  n) 200 de salarii de bază minime brute pe țară pentru fiecare candidat la funcția de președinte al consiliului județean și de primar al municipiului București;  o) 900 de salarii de bază minime brute pe țară pentru fiecare candidat la funcția de parlamentar european;  p) 30.000 de salarii de bază minime brute pe țară pentru candidatul la funcția de Președinte al României. |
| (13) În cel mult 3 zile lucrătoare de la data depunerii sau virării unei sume de bani în contul bancar notificat pentru campania electorală, candidatul sau partidul politic, după caz, are obligaţia de a preda mandatarului financiar competent o declaraţie cu indicarea sursei contribuţiei. | (13) În cel mult 5 zile lucrătoare de la data depunerii sau virării unei sume de bani în contul bancar notificat pentru campania electorală, candidatul sau partidul politic, după caz, are obligația de a preda mandatarului financiar competent o declarație cu indicarea sursei contribuției. |
| (14) Contribuţia pentru campania electorală este declarată Autorităţii Electorale Permanente de către mandatarul financiar competent, în cel mult 3 zile lucrătoare de la data încasării în contul bancar notificat Autorităţii Electorale Permanente. | (14) Contribuția pentru campania electorală este declarată Autorității Electorale Permanente de către mandatarul financiar competent, în cel mult 5 zile lucrătoare de la data încasării în contul bancar notificat Autorității Electorale Permanente. |
| (15) Contribuţiile pentru campania electorală pot fi depuse în conturile bancare notificate Autorităţii Electorale Permanente, numai până la data încheierii campaniei electorale. | (15) Contribuțiile pentru campania electorală pot fi depuse în conturile bancare notificate Autorității Electorale Permanente numai până la data încheierii campaniei electorale. |
| (16) În cazul săvârşirii unei contravenţii prevăzute de prezenta lege, prin încălcarea prezentului articol, se confiscă şi se fac venit la bugetul de stat sumele de bani aferente cheltuielilor electorale efectuate cu încălcarea alin. (1). | (16) Sumele de bani depuse sau virate în conturile bancare deschise pentru campania electorală cu încălcarea prevederilor alin. (10), alin. (11), alin. (15) sau care depășesc limitele maxime prevăzute la alin. (12) și la art. 29 alin. (1) nu sunt considerate contribuții electorale. |
|  | (17) În termen de 30 de zile de la data încheierii campaniei electorale, Autoritatea Electorală Permanentă publică pe pagina de internet proprie contribuțiile electorale declarate conform alin. (14). |
| **Art. 29.** -  Primirea altor materiale de propagandă electorală decât cele prevăzute la art. 15 alin. (2) de către partidele politice, alianţele politice, alianţele electorale şi candidaţii independenţi este interzisă. |  |
| **Art. 30.** -  (1) Partidul politic, alianţa politică sau organizaţia cetăţenilor aparţinând minorităţilor naţionale poate contribui cu sume de bani la campania electorală proprie până la concurenţa limitelor totale prevăzute la art. 28 alin. (12), după caz. | **Art. 30.** – text nou  (1) Suplimentar față de contribuțiile electorale depuse de candidații propuși la alegeri, partidul politic, alianța politică sau organizația cetățenilor aparținând minorităților naționale poate contribui cu sume de bani la campania electorală proprie, în limite egale cu cele prevăzute la art. 28 alin. (12), după caz. |
| (2) Suplimentar faţă de contribuţiile electorale prevăzute la alin. (1), partidul politic, alianţa politică sau organizaţia cetăţenilor aparţinând minorităţilor naţionale poate contribui la campania electorală proprie cu până la 10 salarii de bază minime brute pe ţară pentru fiecare candidat la funcţia de deputat sau de senator, respectiv cu până la 50 de salarii de bază minime brute pe ţară pentru fiecare listă de candidaţi la consiliul judeţean şi Consiliul General al Municipiului Bucureşti. | (2) Contribuțiile prevăzute la alin. (1) se virează de către partidul politic, alianța politică sau organizația cetățenilor aparținând minorităților naționale în contul bancar pentru campania electorală deschis la nivel central și pot fi redistribuite, prin mandatarul financiar coordonator, în conturile deschise pentru campania electorală la nivel județean, al municipiului București sau la nivelul sectoarelor acestuia, până la concurența limitelor prevăzute la alin. (1). |
| (3) Prin excepţie de la prevederile art. 25 alin. (1) şi (2), contribuţiile prevăzute de alin. (1) şi (2) pot proveni din veniturile prevăzute la art. 3 alin. (1) lit. d), în acest caz, prin excepţie de la prevederile art. 28 alin. (3) - (5), fiind utilizat un cont bancar distinct. | (3) Pentru finanțarea campaniei electorale din sume provenite de la bugetul de stat, partidul politic, alianța politică sau organizația cetățenilor aparținând minorităților naționale utilizează conturi bancare distincte. |
|  | **Art. 301.** - (1) Cuantumul total al contribuțiilor electorale nu poate depăși limitele stabilite la art. 28 alin. (12) și art. 30 alin. (1). |
|  | (2) În cazul alegerilor pentru Senat și Camera Deputaților, contribuțiile candidaților pentru campania electorală, precum și sumele de bani transferate de la nivel central se cumulează la nivelul circumscripției electorale, fără a putea depăși nivelul legal maxim al contribuțiilor electorale din circumscripția electorală respectivă. |
|  | (3) În cazul alegerilor pentru autoritățile administrației publice locale, contribuțiile candidaților pentru campania electorală, precum și sumele de bani transferate de la nivel central se cumulează la nivelul circumscripției electorale județene, a municipiului București sau a sectorului municipiului București, fără a putea depăși nivelul legal maxim al contribuțiilor electorale din circumscripția electorală respectivă. |
| **Art. 31.** -  (1) În cel mult 5 zile de la data începerii campaniei pentru referendum, partidul politic, prin mandatar financiar, deschide câte un cont bancar la nivel naţional în cazul referendumului naţional sau la nivel judeţean/al municipiului Bucureşti în cazul referendumului local. |  |
| (2) Contribuţiile destinate campaniei pentru referendum care sunt depuse de către partidul politic pot proveni numai din transferuri ale fondurilor provenite din afara campaniei electorale. |  |
| (3) Limitele maxime ale contribuţiilor destinate campaniei pentru referendum sunt următoarele:  a) 5 salarii de bază minime brute pe ţară pentru referendumul pentru demiterea consiliului local sau a primarului comunei;  b) 7 salarii de bază minime brute pe ţară pentru referendumul pentru demiterea consiliului local sau a primarului oraşului;  c) 10 salarii de bază minime brute pe ţară pentru referendumul pentru demiterea consiliului local sau a primarului municipiului;  d) 30 de salarii de bază minime brute pe ţară pentru referendumul pentru demiterea consiliului local sau a primarului municipiului reşedinţă de judeţ/sectorului municipiului Bucureşti;  e) 100 de salarii de bază minime brute pe ţară pentru referendumul pentru demiterea Consiliului General al Municipiului Bucureşti sau a primarului general al municipiului Bucureşti;  f) 100 de salarii de bază minime brute pe ţară pentru referendumul pentru demiterea consiliului judeţean;  g) 20.000 de salarii de bază minime brute pe ţară pentru referendumul pentru demiterea Preşedintelui României, pentru referendumul pentru probleme de interes naţional sau pentru referendumul pentru revizuirea Constituţiei. | (3) Limitele maxime ale contribuțiilor destinate campaniei pentru referendum sunt următoarele:  a) 15 salarii de bază minime brute pe țară pentru referendumul local organizat la nivelul comunei;  b) 20 salarii de bază minime brute pe țară pentru referendumul local organizat la nivelul orașului;  c) 25 salarii de bază minime brute pe țară pentru referendumul local organizat la nivelul municipiului;  d) 50 de salarii de bază minime brute pe țară pentru referendumul local organizat la nivelul municipiului reședință de județ/sectorului municipiului București;  e) 200 de salarii de bază minime brute pe țară pentru referendumul local organizat la nivelul județului sau al municipiului București;  f) 30.000 de salarii de bază minime brute pe țară pentru referendumul pentru demiterea Președintelui României, pentru referendumul pentru probleme de interes național sau pentru referendumul pentru revizuirea Constituției. |
| (4) Prevederile art. 28 alin. (9) - (13) se aplică în mod corespunzător contribuţiilor destinate campaniei pentru referendum. | (4) Prevederile art. 28 alin. (7) - (9) și (13) - (15) se aplică în mod corespunzător campaniei pentru referendum. |
| **Art. 32.** -  (1) Este interzisă finanţarea campaniei electorale, în mod direct sau indirect, de către persoane fizice care nu au cetăţenia română sau de către persoane juridice de altă naţionalitate decât cea română, cu excepţia finanţării de către cetăţenii statelor membre ale Uniunii Europene care au domiciliul în România şi deţin calitatea de membru al partidului politic la a cărui campanie electorală contribuie financiar. |  |
| (2) Sumele astfel primite se confiscă şi se fac venit la bugetul de stat. |  |
| **Art. 33.** -  (1) Se interzice finanţarea în orice mod a campaniei electorale a unui partid, a unei alianţe a acestora sau a unui candidat independent de către o autoritate publică, instituţie publică, regie autonomă, companie naţională, societate reglementată de Legea nr. 31/1990, republicată, cu modificările şi completările ulterioare, ori instituţie de credit, la care sunt acţionari majoritari statul sau unităţi administrativ-teritoriale, ori de către societăţi reglementate de Legea nr. 31/1990, republicată, cu modificările şi completările ulterioare, care desfăşoară activităţi finanţate din fonduri publice. Interdicţia se aplică în cazul societăţilor reglementate de Legea nr. 31/1990, republicată, cu modificările şi completările ulterioare, care, cu 12 luni înainte de începerea campaniei electorale, au desfăşurat activităţi finanţate din fonduri publice. |  |
| (2) Se interzice finanţarea în orice mod a campaniei electorale a unui partid politic, a unei alianţe politice, a unei alianţe electorale, a unei organizaţii a cetăţenilor aparţinând minorităţilor naţionale şi a unui candidat independent de către sindicate, culte religioase, asociaţii ori fundaţii de naţionalitate română sau de altă naţionalitate decât cea română. |  |
| (3) Sumele primite cu încălcarea alin. (1) şi (2) se confiscă şi se fac venit la bugetul de stat. |  |
| SECŢIUNEA a 2-a Mandatarul financiar |  |
| **Art. 34**. -  (1) Evidenţa contribuţiilor şi a cheltuielilor pentru campania electorală aparţinând partidelor politice şi candidaţilor independenţi este organizată exclusiv de către mandatari financiari. |  |
| (2) Eficienţa şi oportunitatea cheltuielilor pentru campania electorală se hotărăsc de către organele de conducere ale partidelor politice, potrivit statutului lor, respectiv de către candidaţii independenţi. |  |
| (3) Mandatarul financiar este numit de conducerea partidelor politice, alianţelor politice, organizaţiilor cetăţenilor români aparţinând minorităţilor naţionale sau de către candidaţii independenţi. |  |
| (4) Un partid politic, o alianţă politică, o organizaţie a cetăţenilor aparţinând minorităţilor naţionale sau un candidat independent va numi un mandatar financiar coordonator. În cazul numirii mai multor mandatari financiari, se va numi un singur mandatar financiar coordonator. | (4) Un partid politic, o alianță politică, o alianță electorală, o organizație a cetățenilor aparținând minorităților naționale sau un candidat independent va numi un mandatar financiar coordonator. În cazul numirii mai multor mandatari financiari, se va numi un singur mandatar financiar coordonator. |
| (5) Mandatarul financiar coordonator are următoarele atribuţii:  a) asigură evidenţa operaţiunilor financiare;  b) supervizează activitatea celorlalţi mandatari financiari ai partidului politic şi centralizează evidenţele acestora;  c) întocmeşte raportul detaliat al veniturilor şi cheltuielilor electorale;  d) transmite Autorităţii Electorale Permanente documentele şi rapoartele prevăzute de prezenta lege, în scris şi în format electronic. | (5) Mandatarul financiar coordonator are următoarele atribuții:  a) asigură evidența operațiunilor financiare;  b) supervizează activitatea celorlalți mandatari financiari ai partidului politic și centralizează evidențele acestora;  c) întocmește și depune la Autoritatea Electorală Permanentă raportul detaliat al veniturilor și cheltuielilor electorale;  d) întocmește și depune la Autoritatea Electorală Permanentă cererea de rambursare a cheltuielilor electorale;  e) transmite Autorității Electorale Permanente documentele și rapoartele prevăzute de prezenta lege, în scris și în format electronic. |
| (6) Mandatarul financiar numit pe lângă mandatarul financiar coordonator organizează evidenţa operaţiunilor financiare efectuate în campania electorală şi verifică legalitatea acestora, la nivelul la care a fost desemnat. |  |
| (7) Mandatarul financiar răspunde solidar cu partidul politic care l-a desemnat de legalitatea operaţiunilor financiare efectuate în perioada campaniei electorale şi de respectarea prevederilor art. 28-33. |  |
| (8) Pot fi desemnate ca mandatari financiari coordonatori numai persoanele fizice care au calitatea de expert contabil sau contabil autorizat, respectiv numai persoanele juridice care oferă servicii specializate de contabilitate. |  |
| (9) Partidele politice, alianţele politice şi candidaţii independenţi care au desemnat mandatari financiari care nu au calitatea de expert contabil sau contabil autorizat au obligaţia de a încheia contract de asistenţă de specialitate cu persoane fizice autorizate sau persoane juridice, specializate în oferirea de servicii de contabilitate. |  |
| (10) Autoritatea Electorală Permanentă poate solicita, în cazul în care este necesar, documente suplimentare sau explicaţii mandatarilor financiari. | (10) Autoritatea Electorală Permanentă solicită, în cazul în care este necesar, documente suplimentare sau explicații mandatarilor financiari. |
| (11) Mai multe partide nu pot folosi serviciile aceluiaşi mandatar, cu excepţia situaţiei în care partidele fac parte din aceeaşi alianţă politică sau electorală. | (11) Mai multe partide pot folosi serviciile aceluiași mandatar financiar. |
| (12) Calitatea de mandatar financiar se dobândeşte numai după înregistrarea oficială la Autoritatea Electorală Permanentă, pe baza împuternicirii partidului politic sau a organizaţiei cetăţenilor aparţinând minorităţilor naţionale şi a acceptului acestuia. Înregistrarea mandatarului financiar se realizează în intervalul dintre momentul aducerii la cunoştinţă publică a datei alegerilor şi începerea campaniei electorale, făcându-se publică pe pagina de internet a Autorităţii Electorale Permanente. |  |
| (13) La data înregistrării oficiale, mandatarul financiar coordonator primeşte de la Autoritatea Electorală Permanentă un cod unic de identificare al partidului politic sau al candidatului independent, care va fi imprimat pe toate materialele de propagandă electorală aparţinând partidului politic sau candidatului independent pe care îl reprezintă. |  |
|  | (131) În vederea înregistrării mandatarilor financiari, partidele politice, organizațiile cetățenilor aparținând minorităților naționale, candidații independenți sau persoanele desemnate de către aceștia vor depune la Autoritatea Electorală Permanentă următoarele documente:  a) cererea de înregistrare a mandatarului financiar;  b) copie a actului de identitate, în cazul persoanelor fizice care vor avea calitatea de mandatar financiar, sau extras din registrul comerțului, în cazul persoanelor juridice care vor avea calitatea de mandatar financiar;  c) copii ale documentelor care atestă calitatea de expert contabil sau contabil autorizat a persoanelor fizice care vor avea calitatea de mandatar financiar;  d) copii ale atestatelor pentru persoanele juridice specializate în oferirea de servicii de contabilitate;  e) copii ale contractelor de asistență de specialitate cu persoane fizice autorizate sau persoane juridice specializate în oferirea de servicii de contabilitate pentru mandatarii financiari care nu au calitatea de expert contabil sau contabil autorizat;  f) copii ale contractelor încheiate între partidul politic, alianța politică, organizația cetățenilor aparținând minorităților naționale sau candidatul independent și mandatarul financiar. |
| (14) Candidaţii nu pot fi mandatari financiari. | (14) Candidații sau persoanele juridice în care aceștia au un interes direct nu pot fi mandatari financiari și nu pot produce materiale de propagandă electorală. |
| **Art. 341.** - Atribuţiile mandatarilor financiari pot fi realizate în baza unui contract cu titlu gratuit sau cu titlu oneros, după caz. |  |
| **Art. 342.** - Mandatarii financiari înregistraţi la Autoritatea Electorală Permanentă pot fi înlocuiţi oricând de către partidele politice, alianţele politice, organizaţiile cetăţenilor aparţinând minorităţilor naţionale şi candidaţii independenţi care i-au desemnat, cu aplicarea corespunzătoare a prevederilor art. 34. |  |
| **Art. 35.** - Cheltuielile legate de organizarea şi desfăşurarea operaţiunilor electorale se suportă de la bugetul de stat ori, după caz, de la bugetele locale sau judeţene, potrivit dispoziţiilor legilor electorale. | Art. 35. Se abrogă |
|  | SECȚIUNEA a 21-a – Materiale de propagandă electorală |
| **Art. 36.** -  (1) În campania electorală, candidaţii, partidele politice, alianţele politice, alianţele electorale, organizaţiile cetăţenilor aparţinând minorităţilor naţionale, precum şi cetăţenii cu drept de vot au dreptul să îşi exprime opiniile în mod liber şi fără nicio discriminare, prin mitinguri, adunări, comunicare directă cu alegătorii, utilizare a televiziunii, a radioului, a presei scrise, a mijloacelor electronice şi a celorlalte mijloace de informare în masă. |  |
| (2) În campania electorală pot fi utilizate numai următoarele tipuri de materiale de propagandă electorală:  a) afişe electorale cu dimensiunile de cel mult 500 mm o latură şi 350 mm cealaltă latură; afişele electorale prin care se convoacă o reuniune electorală vor avea 400 mm o latură şi 250 mm cealaltă latură şi vor fi amplasate în locurile speciale pentru afişaj;  b) materiale de propagandă electorală audio sau video, difuzate de mass-media audiovizuală;  c) publicitate în presa scrisă;  d) materiale de propagandă electorală online;  e) broşuri, pliante şi alte materiale tipărite. | (2) În campania electorală pot fi utilizate numai următoarele tipuri de materiale de propagandă electorală:  a) afișe electorale cu înălțimea de cel mult 500 mm și lățimea de cel mult 350 mm;  b) materiale de propagandă electorală audio sau video, difuzate de mass-media audiovizuală;  c) publicitate în presa scrisă;  d) materiale de propagandă electorală online;  e) broșuri, pliante și alte materiale tipărite din aceeași categorie. |
| (3) Partidele şi alianţele politice, precum şi candidaţii independenţi care au comandat materialele de propagandă electorală prevăzute la alin. (2) lit. a), c) şi e) au obligaţia de a imprima pe acestea următoarele date:  a) numele candidatului independent, denumirea partidului politic, a alianţei electorale din care acesta face parte sau a alianţei politice, după caz;  b) denumirea operatorului economic care le-a realizat;  c) codul unic de identificare prevăzut la art. 34 alin. (13);  d) tirajul, pentru materialele prevăzute la alin. (2) lit. a) şi e). | (3) Partidele și alianțele politice, precum și candidații independenți care au comandat materialele de propagandă electorală prevăzute la alin. (2) lit. a), c), d) și e), precum și materialele de propagandă electorală video prevăzute la alin. (2) lit. b), au obligația de a imprima sau insera pe acestea, după caz, următoarele date:  a) numele candidatului independent, denumirea partidului politic, a alianţei electorale din care acesta face parte sau a alianţei politice, după caz;  b) denumirea operatorului economic care le-a realizat;  c) codul unic de identificare prevăzut la art. 34 alin. (13);  d) tirajul, pentru materialele prevăzute la alin. (2) lit. a) şi e). |
| (31) Înainte de difuzarea materialelor de propagandă electorală prevăzute la alin. (2) lit. b), mass-media audiovizuală are obligaţia să comunice datele prevăzute la alin. (3) lit. a), b) şi c). |  |
| (32) În termen de 30 de zile de la data încheierii campaniei electorale, competitorii electorali au obligaţia de a transmite la Autoritatea Electorală Permanentă o declaraţie cuprinzând informaţii privind descrierea materialelor de propagandă electorală online, producţia, perioada şi spaţiul de difuzare a acestora. | (32) În cel mult 30 zile de la data desfășurării alegerilor sau a referendumului, competitorii electorali au obligația de a transmite Autorității Electorale Permanente o declarație cuprinzând numărul de materiale de propagandă electorală produse, defalcat pe categorii, precum și informații privind descrierea, producția, perioada și modul de difuzare/distribuire a acestora. |
| (4) Cheltuielile privitoare la realizarea materialelor de propagandă electorală sunt suportate exclusiv de beneficiarii acestora - candidaţi independenţi, partide politice sau alianţe politice. |  |
| (5) Producerea şi difuzarea de materiale de propagandă electorală în alte condiţii decât cele prevăzute de prezenta lege este interzisă. | (5) Partidele politice, alianțele politice, organizațiile cetățenilor aparținând minorităților naționale și candidații independenți nu pot produce materiale de propagandă electorală în regie proprie. |
| (6) Partidele şi alianţele politice, precum şi candidaţii independenţi sunt obligaţi să declare Autorităţii Electorale Permanente, prin mandatar financiar, numărul de materiale de propagandă electorală produse şi utilizate, defalcat pe categorii, în cel mult 15 zile de la data alegerilor sau a referendumului. | (6) Producerea și difuzarea de materiale de propagandă electorală în alte condiții decât cele prevăzute de prezenta lege este interzisă. Prin producerea de materiale de propagandă electorală se înțelege tipărire, editare, fabricare, creare de materiale electorale radio-tv și în mediul online, precum și orice mod de realizare directă a acestora și utilizare în campania electorală. |
| (7) Este considerat material de propagandă electorală orice material scris, audio sau video, care îndeplineşte următoarele condiţii:  a) se referă în mod direct la un candidat sau partid politic care participă la alegeri sau referendum, clar identificat;  b) este utilizat în perioada campaniei electorale, stabilită potrivit legilor privitoare la organizarea alegerilor;  c) are obiectiv electoral şi se adresează publicului larg;  d) depăşeşte limitele activităţii jurnalistice de informare a publicului. | (7) Este considerat material de propagandă electorală orice material scris, online, audio sau video utilizat în campania electorală, care îndeamnă alegătorii, în mod direct sau indirect, să voteze sau să nu voteze, în cadrul unor alegeri, pentru un candidat sau partid politic, clar identificat. |
|  | (8) Prevederile prezentului articol se aplică în mod corespunzător campaniei pentru referendum. |
| SECŢIUNEA a 3-a Limitele maxime ale cheltuielilor | SECȚIUNEA a 3-a - Limitele maxime ale cheltuielilor |
| **Art. 37.** - Limitele maxime ale cheltuielilor care pot fi efectuate în campania electorală sau pentru referendum într-o circumscripţie electorală naţională sau într-o circumscripţie electorală judeţeană/a municipiului Bucureşti/externă, după caz, trebuie să se încadreze în limitele maxime ale contribuţiilor pentru campania electorală sau pentru referendum, prevăzute la art. 28-31 pentru circumscripţia electorală respectivă. | **Art. 37.** –  (1) Limitele maxime ale cheltuielilor care pot fi efectuate în campania electorală sau pentru referendum într-o circumscripție electorală națională sau într-o circumscripție electorală județeană/a municipiului București/a sectorului municipiului București/externă, după caz, trebuie să se încadreze în limitele maxime ale contribuțiilor pentru campania electorală sau pentru referendum, prevăzute la art. 28 - 31 pentru circumscripția electorală respectivă. |
|  | (2) Cheltuielile electorale nu pot fi mai mari decât contribuțiile electorale depuse. |
| **Art. 38.** -  (1) Cheltuielile aferente campaniei electorale pot fi efectuate numai prin intermediul conturilor prevăzute la art. 28 şi 30. | **Art. 38.** – text nou  (1) Cheltuielile aferente campaniei electorale pot fi efectuate numai prin intermediul conturilor prevăzute la art. 28 şi 30. |
|  | (2) Cheltuielile aferente campaniilor electorale trebuie să respecte următoarele condiții:  a) să se încadreze în limitele prevăzute de prezenta lege;  b) să fie efectuate de competitori electorali numai pentru promovarea candidaților și a programelor electorale proprii. |
|  | (3) În cel mult 5 zile lucrătoare de la data angajării cheltuielii de către formațiunea politică sau de către candidat, după caz, mandatarul financiar competent aduce la cunoștința Autorității Electorale Permanente valoarea și destinația acesteia. |
| (2) Contribuţiile pentru campania electorală pot avea numai următoarele destinaţii:  a) cheltuieli pentru producţia şi difuzarea materialelor de propagandă electorală la radio, televiziune şi în presa scrisă în cuantum de maximum 40% din totalul cheltuielilor care pot fi efectuate în campania electorală;  b) cheltuieli pentru producţia şi difuzarea materialelor de propagandă electorală online, în cuantum de maximum 30% din totalul cheltuielilor care pot fi efectuate în campania electorală;  c) cheltuieli pentru cercetări sociologice, în cuantum de maximum 30% din totalul cheltuielilor care pot fi efectuate în campania electorală;  d) cheltuieli pentru afişe electorale, în cuantum de maximum 20% din totalul cheltuielilor care pot fi efectuate în campania electorală;  e) cheltuieli pentru broşuri, pliante şi alte materiale de propagandă electorală tipărite, în cuantum de maximum 50% din totalul cheltuielilor care pot fi efectuate în campania electorală;  f) cheltuieli aferente serviciilor de telefonie şi internet, cheltuieli de transport şi cazare ale candidaţilor, cheltuieli de hrană, cazare şi transport ale voluntarilor şi ale membrilor partidului politic, cheltuieli pentru închirierea de spaţii şi echipamente, cheltuieli pentru vestimentaţia voluntarilor şi a membrilor partidului politic inscripţionată cu denumirea sau numele competitorului electoral, cheltuieli de protocol destinate organizării de reuniuni electorale, cheltuieli pentru asistenţă juridică şi alte tipuri de consultanţă, precum şi pentru plata serviciilor mandatarilor financiari, în cuantum de maximum 30% din totalul cheltuielilor care pot fi efectuate în campania electorală;  g) cheltuieli pentru comisioane bancare. | (4) Cheltuielile pentru campania electorală pot avea numai următoarele destinații:  a) cheltuieli pentru producția și difuzarea materialelor de propagandă electorală la radio, în cuantum de maximum 10% din totalul cheltuielilor care pot fi efectuate în campania electorală;  b) cheltuieli pentru producția și difuzarea materialelor de propagandă electorală la televiziune, în cuantum de maximum 25% din totalul cheltuielilor care pot fi efectuate în campania electorală;  c) cheltuieli pentru producția și difuzarea materialelor de propagandă electorală în presa scrisă, în cuantum de maximum 20% din totalul cheltuielilor care pot fi efectuate în campania electorală;  d) cheltuieli pentru producția și difuzarea materialelor de propagandă electorală online, în cuantum de maximum 25% din totalul cheltuielilor care pot fi efectuate în campania electorală;  e) cheltuieli pentru cercetări sociologice, în cuantum de maximum 25% din totalul cheltuielilor care pot fi efectuate în campania electorală;  f) cheltuieli pentru producția și difuzarea afișelor electorale, în cuantum de maximum 15% din totalul cheltuielilor care pot fi efectuate în campania electorală;  g) cheltuieli pentru producția și difuzarea broșurilor, pliantelor și altor materiale de propagandă electorală tipărite din aceeași categorie, în cuantum de maximum 30% din totalul cheltuielilor care pot fi efectuate în campania electorală;  h) cheltuieli aferente serviciilor de telefonie și internet, cheltuieli de transport și cazare ale candidaților, cheltuieli de hrană, cazare și transport ale voluntarilor și ale membrilor partidului politic, cheltuieli pentru închirierea de spații și echipamente, cheltuieli pentru vestimentația voluntarilor și a membrilor partidului politic inscripționată cu denumirea, numele și sigla competitorului electoral, cheltuieli de protocol destinate organizării de reuniuni electorale, cheltuieli pentru asistență juridică și alte tipuri de consultanță, precum și pentru plata serviciilor mandatarilor financiari, în cuantum de maximum 30% din totalul cheltuielilor care pot fi efectuate în campania electorală;  i) cheltuieli legate de nevoile specifice generate de dizabilitate, precum un interpret mimico-gestual, asistent personal şi/sau anumite tehnologii de acces şi dispozitive asistive, altele decât cele prevăzute la lit. h), în cuantum de maximum 20% din totalul cheltuielilor care pot fi efectuate în campania electorală;  j) cheltuielile legate de realizarea şi distribuirea materialelor de propagandă electorală în formate accesibile persoanelor cu dizabilităţi, altele decât cele prevăzute la lit. a)-d), f) și g), în cuantum de maximum 20 % din totalul cheltuielilor care pot fi efectuate în campania electorală;  k) cheltuieli pentru comisioane bancare. |
|  | (5) Prin producerea de materiale de propagandă electorală se înțelege tipărire, editare, fabricare, creare de materiale electorale radio-tv și în mediul online, precum și orice mod de realizare directă a acestora și utilizare în campania electorală. |
|  | (6) Prin difuzarea materialelor de propagandă electorală se înțelege răspândirea, propagarea, distribuirea acestora atât în mediul real cât și în cel virtual. |
| (3) Prevederile alin. (1) şi (2) se aplică în mod corespunzător campaniei pentru referendum. | (7) Prevederile prezentului articol se aplică în mod corespunzător campaniei pentru referendum. |
| (4) Sumele de bani primite de la candidaţii propuşi pentru alegeri de un partid politic sunt considerate donaţii şi li se aplică în mod corespunzător prevederile prezentei legi. |  |
| (5) Dispoziţiile prezentei legi nu se aplică depozitelor constituite în vederea depunerii candidaturilor pentru funcţia de deputat sau senator, prevăzute la art. 29 alin. (5) - (7) din Legea nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, cu modificările şi completările ulterioare. |  |
| **Art. 39. -**  (1) În termen de 15 zile de la data desfăşurării alegerilor, partidele politice, alianţele politice şi candidaţii independenţi vor depune la Autoritatea Electorală Permanentă o declaraţie privind respectarea plafoanelor prevăzute la art. 37. |  |
| (2) Sumele ce depăşesc plafoanele prevăzute la art. 37 se fac venit la bugetul de stat. |  |
| **Art. 40.** - Atunci când un candidat este propus pentru mai multe funcţii într-o campanie electorală, limita maximă a cheltuielilor ce pot fi efectuate se stabileşte la valoarea cea mai mare, potrivit art. 37. | **Se abrogă** |
| **Art. 41.** - Veniturile şi cheltuielile alianţelor electorale se încasează, respectiv se efectuează numai de către partidele politice, alianţele politice sau organizaţiile cetăţenilor aparţinând minorităţilor naţionale care le compun. |  |
| **Art. 411.** - În cazul campaniei electorale aferente unui nou tur de scrutin din cadrul aceluiaşi proces electoral, limitele contribuţiilor electorale şi ale cheltuielilor electorale se reduc la jumătate. |  |
| CAPITOLUL V Controlul finanţării partidelor politice şi a campaniilor electorale |  |
|  | Secțiunea 1 – Dispoziții comune |
| **Art. 42.** -  (1) Autoritatea Electorală Permanentă este abilitată să controleze respectarea prevederilor legale privind veniturile şi cheltuielile partidelor politice, ale alianţelor politice sau electorale, ale candidaţilor independenţi, precum şi legalitatea finanţării campaniilor electorale. |  |
| (2) Controlul privind subvenţiile de la bugetul de stat va fi efectuat şi de Curtea de Conturi, conform dispoziţiilor Legii nr. 94/1992 privind organizarea şi funcţionarea Curţii de Conturi, republicată, cu modificările şi completările ulterioare. | (2) Controlul prevăzut la alin. (1) se realizează prin intermediul controlorilor din cadrul Autorității Electorale Permanente, cu sprijinul celorlalte compartimente de specialitate, din oficiu sau la sesizarea persoanelor interesate, potrivit legii. |
| (21) Curtea de Conturi poate controla legalitatea validării sumelor în vederea rambursării către competitorii electorali în termen de 30 de zile de la data finalizării controlului finanţării campaniei electorale de către Autoritatea Electorală Permanentă. | (21) Toate documentele și declarațiile care fac obiectul controlului vor putea fi predate, în mod deconcentrat, la sediile structurilor teritoriale ale Autorității Electorale Permanente. |
| (22) În cazul efectuării de către Curtea de Conturi a controlului prevăzut la alin. (21), termenele pentru rambursarea cheltuielilor electorale prevăzute la art. 48 se prelungesc cu 30 de zile. | (22) Toate documentele și declarațiile care fac obiectul controlului vor putea fi transmise Autorității Electorale Permanente prin mijloace electronice, purtând semnătură electronică calificată. |
|  | (23) În cel mult 45 de zile de la data finalizării controlului prevăzut la alin. (1), Autoritatea Electorală Permanentă publică pe pagina de internet proprie un raport sintetic cuprinzând principalele constatări, masurile dispuse şi sancţiunile aplicate, dacă este cazul. |
| (3) În cadrul Autorităţii Electorale Permanente se înfiinţează, în termen de 60 de zile de la data intrării în vigoare a prezentei legi, Departamentul de control al finanţării partidelor politice şi a campaniilor electorale, prin suplimentarea schemei de personal existente. |  |
| (4) Întreg personalul Autorităţii Electorale Permanente beneficiază de un spor pentru complexitate a muncii de 30%, aplicat la salariul de bază brut lunar. Prevederile art. 22 alin. (1) din Legea-cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare, nu se aplică Autorităţii Electorale Permanente. |  |
|  | (41) Întreg personalul Autorității Electorale Permanente are dreptul, în fiecare an calendaristic, la concediu de odihnă plătit, potrivit legii și regulamentului intern al acesteia. Concediul de odihnă neefectuat până la sfârșitul anului se compensează în bani. |
| (5) Documentele şi informaţiile pe care le poate solicita Autoritatea Electorală Permanentă pot fi în legătură exclusiv cu activităţile partidelor politice care privesc obţinerea de venituri şi realizarea de cheltuieli. | (5) În exercitarea atribuțiilor de control al finanțării partidelor politice, a campaniilor electorale și a campaniilor pentru referendum, controlorii din cadrul Autorității Electorale Permanente sunt independenți. |
|  | (51) Directorul general al Departamentului de control al finanțării partidelor politice și a campaniilor electorale are statut de înalt funcționar public și este numit, eliberat sau destituit din funcție, de către președintele Autorității Electorale Permanente, cu avizul birourilor permanente reunite ale celor două Camere ale Parlamentului. |
| (6) Poate fi numit director general al Departamentului de control al finanţării partidelor politice şi a campaniilor electorale orice persoană care îndeplineşte cumulativ următoarele condiţii:  a) poate ocupa o funcţie, în condiţiile stabilite la art. 12 alin. (1) lit. a) -h) din Legea nr. 7/2006 privind statutul funcţionarului public parlamentar, republicată, cu modificările şi completările ulterioare;  b) are studii superioare în domeniul ştiinţelor economice sau juridice;  c) nu a fost membru al unui partid politic în ultimii 5 ani. | (6) Poate fi numit director general al Departamentului de control al finanțării partidelor politice și a campaniilor electorale orice persoană care îndeplinește cumulativ următoarele condiții:  a) ocupă în cadrul Autorității Electorale Permanente o funcție publică prin concurs sau examen;  b) are o vechime în funcția publică din cadrul Autorității Electorale Permanente de cel puțin 10 ani;  c) are studii superioare în domeniul științelor economice sau juridice;  d) a promovat un examen sau concurs pentru ocuparea acestei funcții. |
| (7) Concursul pentru ocuparea funcţiei prevăzute la alin. (5) este organizat de o comisie specială, formată din 7 membri, numită în termen de 30 de zile de la intrarea în vigoare a prezentei legi, prin ordin al preşedintelui Autorităţii Electorale Permanente, alcătuită din cadre didactice cu pregătire economică sau juridică. | (7) Prin excepție de la alin. (6), poate fi numit director general al Departamentului de control al finanțării partidelor politice și a campaniilor electorale și o persoană din cadrul aparatului de specialitate care ocupă o funcție publică din categoria înalților funcționari publici parlamentari și care îndeplinește condițiile prevăzute la alin. (6) lit. a) și c), prin aplicarea mobilității în cadrul Autorității Electorale Permanente. |
| (8) Comisia prevăzută la alin. (7) va stabili regulamentul de concurs şi va desemna candidatul câştigător al concursului, care va fi numit în funcţie de către preşedintele Autorităţii Electorale Permanente, în termen de 15 zile de la desemnare. | **(8) Se abrogă** |
| (9) Directorul general al Departamentului de control al finanţării partidelor politice şi a campaniilor electorale are următoarele atribuţii exclusive:  a) organizează activitatea de control al finanţării partidelor politice;  b) coordonează activitatea personalului din subordine;  c) propune preşedintelui Autorităţii Electorale Permanente aplicarea sancţiunilor prevăzute de prezenta lege. | b1) elaborează planul anual de control și îl înaintează spre aprobare președintelui Autorității Electorale Permanente;  b2) emite ordine de serviciu;  b3) aprobă rapoartele de control; |
| **Art. 43.** -  (1) Pentru a verifica legalitatea veniturilor şi cheltuielilor partidelor politice, Autoritatea Electorală Permanentă poate solicita documente şi informaţii de la persoanele fizice şi juridice care au prestat servicii, gratuit sau contra cost partidelor politice, precum şi de la orice instituţie publică. | **Art. 43.** – text nou  (1) Pentru a verifica legalitatea veniturilor și cheltuielilor partidelor politice, Autoritatea Electorală Permanentă solicită documente și informații de la persoanele fizice și juridice care au participat în orice mod la finanțarea activității partidelor politice sau care au prestat servicii gratuit sau contra cost partidelor politice, precum și de la orice instituție publică. |
| (2) Persoanele fizice şi juridice prevăzute la alin. (1) au obligaţia să pună la dispoziţia reprezentanţilor Autorităţii Electorale Permanente documentele şi informaţiile solicitate. | (2) Pentru verificarea legalității încasărilor și a plăților efectuate de partidele politice, organizațiile cetățenilor aparținând minorităților naționale sau candidații independenți în campania electorală, Autoritatea Electorală Permanentă solicită declarațiile și documentele suplimentare pe care le consideră necesare. |
| (3) Partidele politice au obligaţia de a permite accesul organelor de control ale Autorităţii Electorale Permanente în sediile lor. | (3) Documentele și informațiile pe care le solicită Autoritatea Electorală Permanentă pot fi în legătură exclusiv cu activitățile partidelor politice care privesc obținerea de venituri și realizarea de cheltuieli. |
| (4) Partidele politice şi persoanele prevăzute la alin. (1) au obligaţia de a prezenta Autorităţii Electorale Permanente toate documentele şi informaţiile solicitate în termen de cel mult 15 zile de la data solicitării. | (4) Partidele politice au obligația de a permite accesul echipelor de control ale Autorității Electorale Permanente în sediile lor, strict pentru desfășurarea activităților specifice de control. |
|  | (5) Partidele politice, organizațiile cetățenilor aparținând minorităților naționale, candidații independenți și persoanele prevăzute la alin. (1) au obligația de a prezenta Autorității Electorale Permanente toate documentele și informațiile solicitate în termen de cel mult 15 zile de la data solicitării. |
|  | (6) Organizațiile cetățenilor aparținând minorităților naționale care participă la alegeri fac subiectul controlului Autorității Electorale Permanente numai în ceea ce privește perioada electorală și numai în legătură cu aceasta. |
| **Art. 44.** -  (1) Anual şi ori de câte ori este sesizată, Autoritatea Electorală Permanentă verifică pentru fiecare partid respectarea prevederilor legale referitoare la veniturile şi cheltuielile partidelor politice. | **Art. 44.** – text nou  (1) Anual și ori de câte ori este sesizată, Autoritatea Electorală Permanentă verifică respectarea prevederilor legale referitoare la venituri și cheltuieli pentru fiecare partid care beneficiază de sume de la bugetul de stat potrivit prezentei legi. |
| (2) Autoritatea Electorală Permanentă poate fi sesizată de către orice persoană care prezintă dovezi cu privire la nerespectarea prevederilor legale referitoare la finanţarea partidelor politice şi a campaniilor electorale. | (2) La fiecare 3 ani și ori de câte ori este sesizată, Autoritatea Electorală Permanentă verifică respectarea prevederilor legale referitoare la venituri și cheltuieli pentru fiecare partid care nu beneficiază de sume de la bugetul de stat potrivit prezentei legi. |
| (3) Raportul anual se publică în Monitorul Oficial al României, Partea I, şi pe pagina de internet a Autorităţii Electorale Permanente, până la data de 30 aprilie a anului următor. | (3) Autoritatea Electorală Permanentă verifică respectarea prevederilor legale referitoare la finanțarea campaniilor electorale și a campaniilor pentru referendum din oficiu și la sesizarea oricăror persoane interesate. |
| (4) Autoritatea Electorală Permanentă poate controla respectarea prevederilor legale referitoare la finanţarea partidelor politice şi a campaniilor electorale şi atunci când există suspiciuni de încălcare a prevederilor legale privitoare la finanţarea partidelor politice şi a campaniilor electorale, la sesizarea oricăror persoane interesate sau din oficiu. | (4) În cazul în care în cadrul controlului efectuat de către Autoritatea Electorală Permanentă privind respectarea prevederilor legale referitoare la finanțarea partidelor politice și a campaniilor electorale apar suspiciuni privind săvârșirea unor fapte de natură penală, președintele Autorității Electorale Permanente sesizează organele de urmărire penală. |
| (5) În cazul în care în cadrul controlului efectuat de către Autoritatea Electorală Permanentă privind respectarea prevederilor legale referitoare la finanţarea partidelor politice şi a campaniilor electorale apar suspiciuni privind săvârşirea unor fapte de natură penală, Autoritatea Electorală Permanentă sesizează organele de urmărire penală. |  |
| (6) Rezultatele fiecărui control efectuat se publică în Monitorul Oficial al României, Partea I, şi pe pagina de internet a Autorităţii Electorale Permanente, în termen de 45 de zile de la efectuare. |  |
| **Art. 45.** -  (1) Situaţiile financiare anuale întocmite de partidele politice care primesc subvenţii de la bugetul de stat sunt supuse auditului statutar, care se efectuează de către auditorii statutari, persoane fizice sau juridice autorizate, în condiţiile legii. |  |
| (2) În cel mult 60 de zile de la data efectuării auditului, partidele politice prevăzute la alin. (1) transmit Autorităţii Electorale Permanente o copie a raportului de audit. |  |
| **Art. 46.** - Autorităţile publice au obligaţia de a sprijini Autoritatea Electorală Permanentă în efectuarea controlului finanţării partidelor politice. |  |
|  | SECȚIUNEA a 2-a - Controlul finanțării campaniilor electorale |
|  | **Art. 461.** - Controlul respectării dispozițiilor legale privind finanțarea campaniilor electorale se realizează prin:  a) verificarea documentelor, declarațiilor și rapoartelor care se depun, potrivit legii, de către partidele politice, alianțele politice, organizațiile cetățenilor aparținând minorităților naționale și candidații independenți la Autoritatea Electorală Permanentă, inclusiv a documentelor justificative;  b) verificarea informațiilor și documentelor privind finanțarea campaniei electorale obținute conform legii de la partidele politice, alianțele politice, organizațiile cetățenilor aparținând minorităților naționale, organizațiile teritoriale și interne, candidații independenți și mandatarii financiari;  c) realizarea de controale la sediile partidelor politice, alianțelor politice, organizațiilor cetățenilor aparținând minorităților naționale, organizațiilor teritoriale și interne ale acestora;  d) verificarea documentelor și informațiilor privind veniturile și cheltuielile electorale ale partidelor politice, alianțelor politice, organizațiilor cetățenilor aparținând minorităților naționale, organizațiilor teritoriale și interne ale acestora, precum și ale candidaților independenți, obținute, în condițiile legii, de la persoanele fizice și juridice care au prestat servicii gratuit sau contra cost acestora;  e) verificarea documentelor și informațiilor privind veniturile și cheltuielile electorale ale partidelor politice, organizațiilor cetățenilor aparținând minorităților naționale, alianțelor politice, organizațiilor teritoriale și interne ale acestora, precum și ale candidaților independenți, obținute de la instituțiile publice, în condițiile legii. |
| **Art. 47.** -  (1) În termen de 15 zile de la data desfăşurării alegerilor, mandatarii financiari coordonatori sunt obligaţi să depună la Autoritatea Electorală Permanentă rapoartele detaliate ale veniturilor şi cheltuielilor electorale ale partidelor politice, alianţelor politice, alianţelor electorale, organizaţiilor cetăţenilor români aparţinând minorităţilor naţionale şi ale candidaţilor independenţi, precum şi cuantumul datoriilor înregistrate ca urmare a campaniei, însoţite de declaraţiile prevăzute la art. 28 alin. (13). | **Art. 47.** -  (1) În termen de cel mult 15 zile de la data desfășurării alegerilor, mandatarii financiari coordonatori sunt obligați să depună la Autoritatea Electorală Permanentă rapoartele detaliate ale veniturilor și cheltuielilor electorale ale partidelor politice, alianțelor politice, alianțelor electorale, organizațiilor cetățenilor români aparținând minorităților naționale și ale candidaților independenți, listele furnizorilor serviciilor și/sau bunurilor utilizate în campania electorală și declarațiile prevăzute la art. 28 alin. (13). |
| (2) Autoritatea Electorală Permanentă asigură aducerea la cunoştinţă publică a listei partidelor politice, alianţelor politice, alianţelor electorale, organizaţiilor cetăţenilor români aparţinând minorităţilor naţionale şi a candidaţilor independenţi care au depus rapoartele detaliate ale veniturilor şi cheltuielilor electorale, pe măsură ce acestea sunt depuse, prin publicări succesive în Monitorul Oficial al României, Partea I. | (2) Autoritatea Electorală Permanentă asigură aducerea la cunoştinţă publică a listei partidelor politice, alianţelor politice, alianţelor electorale, organizaţiilor cetăţenilor români aparţinând minorităţilor naţionale şi a candidaţilor independenţi care au depus rapoartele detaliate ale veniturilor şi cheltuielilor electorale, pe pagina de internet proprie, pe măsură ce acestea sunt depuse, prin publicări succesive. |
| (3) Rapoartele prevăzute la alin. (1) şi (2), precum şi cuantumul datoriilor înregistrate ca urmare a campaniei electorale se publică de Autoritatea Electorală Permanentă în Monitorul Oficial al României, Partea I, în termen de 60 de zile de la publicarea rezultatului alegerilor. |  |
| (4) În situaţia în care la data depunerii raportului detaliat de venituri şi cheltuieli electorale, candidaţii independenţi sau partidele politice înregistrează datorii, aceştia au obligaţia să raporteze trimestrial Autorităţii Electorale Permanente stadiul achitării datoriilor înregistrate în campania electorală până la data achitării integrale a acestora. | (4) Se abrogă |
| (5) Candidaţilor declaraţi aleşi nu li se pot valida mandatele dacă raportul detaliat al veniturilor şi cheltuielilor electorale pentru fiecare partid politic sau candidat independent nu a fost depus în condiţiile legii. | (5) Se abrogă |
|  | SECȚIUNEA a 3-a – Rambursarea cheltuielilor electorale |
| **Art. 48.** -  (1) În cel mult 90 de zile de la data alegerilor pentru Camera Deputaţilor şi Senat, Autoritatea Electorală Permanentă rambursează partidelor politice, alianţelor politice şi organizaţiilor cetăţenilor aparţinând minorităţilor naţionale, pe baza documentelor justificative furnizate de mandatarul financiar în cel mult 30 de zile de la data alegerilor, sumele aferente cheltuielilor efectuate în toate circumscripţiile electorale, precum şi cele efectuate la nivel central, în cazul în care partidul politic, alianţa politică, alianţa electorală sau organizaţia cetăţenilor aparţinând minorităţilor naţionale a obţinut minimum 3% din voturile valabil exprimate la nivel naţional, pentru fiecare dintre cele două Camere ale Parlamentului. |  |
| (2) În cazul în care partidul politic, alianţa politică, organizaţia cetăţenilor aparţinând minorităţilor naţionale care participă la alegerile pentru Camera Deputaţilor sau pentru Senat nu a obţinut minimum 3% din voturile valabil exprimate la nivel naţional, Autoritatea Electorală Permanentă rambursează acestora, pe baza documentelor justificative furnizate de mandatarul financiar, numai sumele aferente cheltuielilor efectuate la nivelul circumscripţiei electorale în care acesta a obţinut minimum 3% din voturile valabil exprimate. |  |
| (3) În cel mult 90 de zile de la data alegerilor pentru Parlamentul European şi Preşedintele României, Autoritatea Electorală Permanentă rambursează partidelor politice, alianţelor politice, organizaţiilor cetăţenilor aparţinând minorităţilor naţionale, respectiv candidaţilor independenţi, pe baza documentelor justificative furnizate de mandatarul financiar în cel mult 30 de zile de la data alegerilor, sumele aferente cheltuielilor efectuate la nivel naţional în cazul în care partidul politic, alianţa politică, alianţa electorală, organizaţia cetăţenilor aparţinând minorităţilor naţionale, respectiv candidatul independent a obţinut minimum 3% din voturile valabil exprimate la nivel naţional. |  |
| (4) În cel mult 90 de zile de la data alegerilor locale, Autoritatea Electorală Permanentă rambursează partidelor politice, alianţelor politice, organizaţiilor cetăţenilor aparţinând minorităţilor naţionale pe baza documentelor justificative furnizate de mandatarul financiar în cel mult 30 de zile de la data alegerilor sumele aferente cheltuielilor efectuate în toate circumscripţiile electorale, precum şi cele efectuate la nivel central, în cazul în care partidul politic, alianţa politică, alianţa electorală sau organizaţia cetăţenilor aparţinând minorităţilor naţionale a obţinut minimum 3% din voturile valabil exprimate prin cumularea voturilor exprimate pentru toate consiliile locale şi de sector ale municipiului Bucureşti, consiliile judeţene, Consiliul General al Municipiului Bucureşti, precum şi toate candidaturile de primar, respectiv primar general al municipiului Bucureşti. | (4) În cel mult 90 de zile de la data alegerilor locale, Autoritatea Electorală Permanentă rambursează partidelor politice, alianțelor politice, organizațiilor cetățenilor aparținând minorităților naționale pe baza documentelor justificative furnizate de mandatarul financiar în cel mult 30 de zile de la data alegerilor sumele aferente cheltuielilor efectuate în toate circumscripțiile electorale, precum și cele efectuate la nivel central, în cazul în care partidul politic, alianța politică, alianța electorală sau organizația cetățenilor aparținând minorităților naționale a obținut minimum 3% din voturile valabil exprimate prin cumularea voturilor exprimate pentru toate consiliile locale și de sector ale municipiului București, consiliile județene, Consiliul General al Municipiului București, precum și toate candidaturile de președinte al consiliului județean, primar, respectiv primar general al municipiului București. |
| (5) În cazul în care partidul politic, alianţa politică, organizaţia cetăţenilor aparţinând minorităţilor naţionale care participă la alegerile locale nu a obţinut minimum 3% din voturile valabil exprimate prevăzute la alin. (4) la nivel naţional, Autoritatea Electorală Permanentă rambursează acestora, pe baza documentelor justificative furnizate de mandatarul financiar, numai sumele aferente cheltuielilor efectuate la nivelul circumscripţiei electorale judeţene, de sector sau a municipiului Bucureşti, în care acesta a obţinut minimum 3% din voturile respective, după caz. |  |
|  | (51) În cazul în care partidul politic, alianţa politică, organizaţia cetăţenilor aparţinând minorităţilor naţionale care participă la alegerile locale nu a obţinut minimum 3% din voturile valabil exprimate prevăzute la alin. (4) la nivel național și nici minimum 3% din voturile valabil exprimate prevăzute la alin. (5) la nivelul circumscripției electorale județene, Autoritatea Electorală Permanentă rambursează acestora, pe baza documentelor justificative furnizate de mandatarul financiar, numai sumele aferente cheltuielilor efectuate la nivelul circumscripţiei electorale comunale, orășenești, municipale, județene, de sector sau a municipiului Bucureşti, după caz, în situația în care partidul politic, alianţa politică, alianţa electorală sau organizaţia cetăţenilor aparţinând minorităţilor naţionale a obţinut minimum 3% din voturile valabil exprimate în respectiva circumscripție electorală. |
| (6) Sumele cheltuite suplimentar, la nivel central, de către partidul politic, alianţa politică şi organizaţia cetăţenilor aparţinând minorităţilor naţionale se rambursează numai în cazul în care acestea au obţinut minimum 3% din voturile valabil exprimate la nivel naţional. | (6) Sumele cheltuite la nivel central de către partidul politic, alianța politică și organizația cetățenilor aparținând minorităților naționale se rambursează numai în cazul în care acestea au obținut minimum 3% din voturile valabil exprimate la nivel național. |
| (7) În cel mult 90 de zile de la data alegerilor pentru Camera Deputaţilor şi Senat, Autoritatea Electorală Permanentă rambursează candidaţilor independenţi, pe baza documentelor justificative furnizate de mandatarul financiar în cel mult 30 de zile de la data alegerilor, sumele aferente cheltuielilor de campanie, dacă au obţinut minimum 3% din voturile valabil exprimate la nivelul circumscripţiei electorale în care au candidat. |  |
| (8) În cazul alegerilor locale, cheltuielile efectuate într-o circumscripţie electorală de către un candidat independent se rambursează numai dacă acesta a obţinut minimum 3% din voturile valabil exprimate pentru funcţia la care a candidat. |  |
| (9) În cel mult 90 de zile de la data alegerilor pentru Camera Deputaţilor, Autoritatea Electorală Permanentă rambursează sumele aferente cheltuielilor de campanie organizaţiei cetăţenilor aparţinând minorităţilor naţionale care a obţinut un mandat de deputat, la nivel naţional, pe baza documentelor justificative furnizate de mandatarul financiar în cel mult 30 de zile de la data alegerilor. |  |
|  | (91) Sumele aferente cheltuielilor electorale prevăzute la art. 38 alin. (2) lit. i) și j) se rambursează, la toate tipurile de alegeri, și competitorilor electorali care nu au obținut minimum 3% din voturile valabil exprimate prevăzut de prezenta lege, pe baza documentelor justificative furnizate de mandatarul financiar în cel mult 30 de zile de la data alegerilor. |
| (10) Partidele politice, prin intermediul mandatarilor financiari, au obligaţia de a restitui candidaţilor, în termen de 30 de zile de la data rambursării de către Autoritatea Electorală Permanentă, sumele rambursate şi/sau sumele necheltuite conform contribuţiilor pe care aceştia le-au depus. | (10) Partidele politice și organizațiile cetățenilor aparținând minorităților naționale, prin intermediul mandatarilor financiari, au obligația de a restitui candidaților, în termen de 30 de zile de la data rambursării de către Autoritatea Electorală Permanentă, sumele rambursate și/sau sumele necheltuite conform contribuțiilor pe care aceștia le-au depus. |
|  | (101) În termen de cel mult 60 de zile de la data rambursării cheltuielilor electorale, organizațiile cetățenilor aparținând minorităților naționale au obligația de a transmite Autorității Electorale Permanente dovada restituirii către candidați a sumelor rambursate și/sau necheltuite, conform contribuțiilor pe care aceștia le-au depus. |
| (11) Nu se rambursează:  a) sumele de bani aferente cheltuielilor care depăşesc plafoanele stabilite conform art. 37;  b) sumele de bani aferente cheltuielilor finanţate din alte surse decât cele prevăzute de prezenta lege;  c) sumele de bani utilizate în campania electorală cu încălcarea prevederilor art. 38 alin. (2);  d) sumele de bani aferente cheltuielilor electorale care au fost finanţate din veniturile prevăzute la art. 3 alin. (1) lit. d). | (11) Nu se rambursează:  a) sumele de bani aferente cheltuielilor care depăşesc plafoanele stabilite conform art. 37;  b) sumele de bani aferente cheltuielilor finanţate din alte surse decât cele prevăzute de prezenta lege;  c) sumele de bani utilizate în campania electorală cu încălcarea prevederilor art. 38 alin. (4);  d) sumele de bani aferente cheltuielilor electorale care au fost finanțate din sume de la bugetul de stat. |
| (12) Autoritatea Electorală Permanentă validează şi rambursează, în limita plafoanelor stabilite la art. 37 şi art. 38 alin. (2), sumele aferente cheltuielilor efectuate în circumscripţiile electorale, precum şi cele efectuate la nivel central, pentru care s-a constatat că respectă destinaţiile prevăzute de art. 38 alin. (2) şi nu sunt finanţate din alte surse decât cele prevăzute de lege. | (12) Autoritatea Electorală Permanentă validează și rambursează, în limita plafoanelor stabilite la art. 37 și art. 38 alin. (4), sumele aferente cheltuielilor efectuate în circumscripțiile electorale, precum și cele efectuate la nivel central, pentru care s-a constatat că respectă destinațiile prevăzute de art. 38 alin. (4) și nu sunt finanțate din alte surse decât cele prevăzute de lege. |
| (13) Eventualele neconcordanţe şi/sau erori din documentele justificative pot fi corectate de competitorul electoral până la finalizarea controlului Autorităţii Electorale Permanente. În cazul în care erorile nu sunt corectate din proprie iniţiativă sau la cererea autorităţii de control, suma conţinută în documentul justificativ respectiv nu va mai fi validată şi rambursată de Autoritatea Electorală Permanentă. | (13) Eventualele neconcordanțe și/sau erori din documentele justificative vor fi corectate de competitorul electoral până la finalizarea controlului Autorității Electorale Permanente. În cazul în care erorile nu sunt corectate din proprie inițiativă sau la cererea Autorității, suma conținută în documentul justificativ respectiv nu va mai fi validată și rambursată de Autoritatea Electorală Permanentă. |
|  | (14) În situația în care perioadele electorale se suprapun, termenele de 90 de zile prevăzute pentru rambursarea cheltuielilor electorale se prelungesc cu cel mult 60 de zile. |
| **Art. 481.** -  (1) Prin documentele justificative prevăzute la art. 48 alin. (1) - (5), (7) şi (9) se înţelege facturi emise în conformitate cu prevederile legislaţiei naţionale sau a statului în care acestea au fost emise ori alte documente contabile pe baza cărora se înregistrează obligaţia de plată, precum şi documente privind efectuarea plăţilor. | **Art. 481.** – text nou  (1) Prin documentele justificative prevăzute la art. 48 alin. (1) - (5), (7) și (9) și la art. 59 alin. (8) se înțelege:  a) facturi emise în conformitate cu prevederile legislației naționale sau a statului în care acestea au fost emise ori alte documente contabile pe baza cărora se înregistrează obligația de plată, precum și documente privind efectuarea plăților;  b) rapoarte cuprinzând informații despre sursele de finanțare și sumele de bani utilizate pentru difuzarea de materiale de propagandă electorală în mediul online, precum și despre platformele online prin intermediul cărora au fost diseminate materialele de propagandă în mediul online;  c) câte un exemplar al fiecărui material de propagandă electorală utilizat. |
|  | (2) Documentele financiar-contabile prevăzute la alin. (1) vor conține mențiuni privind tipul cheltuielii efectuate, conform dispozițiilor art. 38 alin. (4). |
| (2) În situaţia în care din documentele justificative prevăzute de alin. (1), depuse de către mandatarii financiari, nu rezultă în mod clar legalitatea şi realitatea cheltuielilor, Autoritatea Electorală Permanentă poate solicita declaraţii, clarificări sau documente justificative suplimentare. | (3) În situația în care din documentele justificative prevăzute de alin. (1), depuse de către mandatarii financiari, nu rezultă în mod clar legalitatea și realitatea cheltuielilor, Autoritatea Electorală Permanentă solicită declarații, clarificări sau documente justificative suplimentare. |
|  | **Art. 482.** - (1) Rambursarea cheltuielilor electorale se face numai pe baza cererii de rambursare, precum și a documentelor justificative prevăzute la art. 481. |
|  | (2) Cererea de rambursare a cheltuielilor electorale, însoțită de documentele justificative prevăzute la art. 481, se întocmește, se semnează, se datează și se depune de către mandatarul financiar coordonator la Autoritatea Electorală Permanentă, în termen de 30 de zile de la data alegerilor. |
|  | (3) În cererea de rambursare vor fi incluse numai cheltuielile efectuate sau angajate până la data încheierii campaniei electorale și plătite până cel târziu la data depunerii cererii. |
|  | (4) Cererea de rambursare depusă după termenul prevăzut la alin. (1) sau neînsoțită de documentele justificative prevăzute la art. 481 nu este luată în considerare. |
|  | (5) Dacă se constată îndeplinirea condițiilor de rambursare, cheltuielile electorale se rambursează prin ordin al președintelui Autorității Electorale Permanente, total sau în parte, după caz. Sumele de bani sunt virate, prin ordin de plată, partidului politic, alianței politice, organizației cetățenilor aparținând minorităților naționale sau candidatului independent în conturile bancare indicate de aceștia în cererea de rambursare. |
|  | (6) În cazul neîndeplinirii condițiilor de rambursare de către partidul politic, alianța politică, organizația cetățenilor aparținând minorităților naționale sau de către candidatul independent care a formulat și a depus cerere de rambursare, președintele Autorității Electorale Permanente emite un ordin de nerambursare a cheltuielilor electorale, total sau parțial, după caz. Ordinul președintelui Autorității Electorale Permanente poate fi contestat la instanța judecătorească competentă, conform legii. |
|  | **Art. 483.** - Sumele de bani necesare pentru rambursarea cheltuielilor electorale se asigură din bugetul de stat, prin bugetul Autorității Electorale Permanente, conform legii. |
|  | Secțiunea a 4-a – Controlul finanțării activității curente a partidelor politice |
|  | **Art. 484.** - (1) Autoritatea Electorală Permanentă controlează respectarea dispozițiilor legale privind finanțarea activității curente a partidelor politice prin:  a) verificarea documentelor și rapoartelor care se depun de către partidele politice și alianțele politice, potrivit legii, la Autoritatea Electorală Permanentă;  b) verificarea informațiilor și documentelor privind veniturile și cheltuielile partidelor politice, alianțelor politice, organizațiilor teritoriale și interne ale acestora obținute conform legii de la partidele politice, alianțele politice, organizațiile teritoriale și interne ale acestora;  c) realizarea de controale la sediile partidelor politice, alianțelor politice, organizațiilor teritoriale și interne ale acestora pentru verificarea documentelor contabile și a altor documente privind finanțarea activității curente a partidelor politice;  d) verificarea documentelor și informațiilor privind veniturile și cheltuielile partidelor politice, alianțelor politice, organizațiilor teritoriale și interne obținute, în condițiile legii, de la persoanele fizice și juridice care au prestat servicii gratuit sau contra cost acestora;  e) verificarea documentelor și informațiilor privind veniturile și cheltuielile partidelor politice, alianțelor politice, organizațiilor teritoriale și interne obținute de la instituțiile publice, în condițiile legii. |
|  | (2) Autoritatea Electorală Permanentă notifică partidul politic sau alianța politică care urmează a fi controlată cu 15 zile înainte de declanșarea misiunii de control despre scopul, principalele obiective și durata acesteia. |
|  | (3) Operațiunile de control se desfășoară conform calendarului misiunii de control aprobat de către directorul general al Departamentului de control al finanțării partidelor politice și a campaniilor electorale. |
|  | (4) Operațiunile de control constau în colectarea documentelor și a informațiilor privind finanțarea activității partidelor politice, analiza și evaluarea acestora la sediul Autorității Electorale Permanente sau la sediul partidului politic sau al alianței politice. |
| **Art. 49.** -  (1) Anual, până la data de 30 aprilie, partidele politice au obligaţia de a depune la Autoritatea Electorală Permanentă un raport detaliat al veniturilor şi cheltuielilor realizate în anul precedent. | **Art. 49.** – text nou  (1) Anual, până la data de 31 mai, partidele politice au obligația de a depune la Autoritatea Electorală Permanentă un raport detaliat al veniturilor și cheltuielilor realizate în anul precedent. |
| (2) Rapoartele prevăzute la alin. (1) vor include şi detalieri ale veniturilor şi cheltuielilor structurilor interne ale partidelor politice prevăzute la art. 4 alin. (4) din Legea partidelor politice nr. 14/2003, republicată, ale veniturilor şi cheltuielilor persoanelor aflate în legătură directă sau indirectă cu partidul politic, precum şi ale formelor de asociere prevăzute la art. 17 din prezenta lege. | (2) Raportul prevăzut la alin. (1) va fi transmis inclusiv în format electronic editabil și va cuprinde detalieri ale veniturilor și cheltuielilor structurilor interne ale partidului politic prevăzute la art. 4 alin. (4) din Legea partidelor politice nr. 14/2003, republicată, precum și ale formelor de asociere prevăzute la art. 17 din prezenta lege. |
| (3) Partidele politice au obligaţia de a depune la Autoritatea Electorală Permanentă situaţiile financiare anuale în cel mult 15 zile de la înregistrarea la organul fiscal competent. | (3) Modelul și conținutul raportului prevăzut la alin. (1) se aprobă prin hotărâre a Autorității Electorale Permanente. |
| (4) Autoritatea Electorală Permanentă va publica pe pagina proprie de internet rapoartele prevăzute la alin. (1), situaţiile financiare anuale, precum şi variante rezumate ale acestora, în termen de 5 zile de la data depunerii acestora. | (4) Anual, până la data de 31 mai, partidele politice au obligația de a depune la Autoritatea Electorală Permanentă situațiile financiare anuale. |
| (5) Contabilitatea partidelor politice se organizează şi se conduce, la nivel naţional şi judeţean, conform prevederilor Legii contabilităţii nr. 82/1991, republicată, cu modificările şi completările ulterioare. | (5) Partidele politice au obligația de a depune la Autoritatea Electorală Permanentă, în cel mult 15 zile de la înregistrarea la organul fiscal competent, situațiile financiare întocmite la încetarea activității prin una din formele prevăzute la art. 43 din Legea partidelor politice nr. 14/2003, republicată. |
|  | (6) Partidele politice se înregistrează fiscal în condițiile prevăzute de Legea nr. 207/2015 privind Codul de procedură fiscală, cu modificările și completările ulterioare. |
|  | (7) Președintele partidului politic sau persoana desemnată de organele de conducere ale partidului politic are obligația de a depune la organul fiscal competent declarația de înregistrare fiscală, în termen de cel mult 30 de zile de la data comunicării hotărârii definitive a instanței privind admiterea cererii de înregistrare a partidului politic. |
|  | (8) Autoritatea Electorală Permanentă publică pe pagina proprie de internet varianta rezumată a rapoartelor prevăzute la alin. (1), precum și situațiile financiare anuale prevăzute la alin. (4) și (5), în termen de 15 zile de la data depunerii acestora. |
| **Art. 50.** -  (1) Pentru verificarea legalităţii încasărilor şi a plăţilor efectuate de partidele politice şi candidaţii independenţi în campania electorală, Autoritatea Electorală Permanentă poate solicita declaraţiile şi documentele suplimentare pe care le consideră necesare. |  |
| (2) Partidele politice şi candidaţii independenţi au obligaţia de a prezenta în termen de 15 zile reprezentanţilor Autorităţii Electorale Permanente documentele solicitate, conform alin. (1). |  |
| (3) Dacă se constată nereguli, se vor aplica sancţiunile prevăzute de prezenta lege. |  |
| (4) Organizaţiile cetăţenilor aparţinând minorităţilor naţionale care participă la alegeri fac subiectul controlului Autorităţii Electorale Permanente numai în ceea ce priveşte perioada electorală şi numai în legătură cu aceasta. |  |
|  | **Art. 501.** - Contabilitatea partidelor politice se organizează și se conduce, la nivel național și județean, conform prevederilor Legii contabilității nr. 82/1991, republicată, cu modificările și completările ulterioare și ale reglementărilor contabile pentru persoanele juridice fără scop patrimonial în vigoare. |
|  | **Art.** **502.** - (1) Partidele politice au obligația de a depune la Autoritatea Electorală Permanentă rapoarte semestriale privind finanțarea publicității politice, potrivit modelului aprobat prin hotărâre a Autorității Electorale Permanente.  (2) Rapoartele prevăzute la alin. (1) se depun în lunile ianuarie și iulie imediat următoare semestrului pentru care sunt întocmite.  (3) Rapoartele prevăzute la alin. (1) cuprind toate informaţiile privind cheltuielile efectuate pentru publicitate politică, precum și persoanele fizice și juridice implicate în finanţarea, pregătirea, amplasarea şi distribuţia de publicitate politică.  (4) În înțelesul art. 25 alin. (1) și al alin. (3) din prezentul articol, prin cheltuieli pentru publicitate politică se înțelege cheltuieli de orice natură pentru pregătirea, plasarea, promovarea, publicarea sau difuzarea, prin orice mijloace a mesajelor partidelor politice sau ale oricăror altor persoane fizice sau juridice care le reprezintă, acționează în numele acestora sau promovează obiectivele politice ale acestora, indiferent de mediul de difuzare utilizat Aceste cheltuieli nu includ cheltuielile pentru plata serviciilor auxiliare pregătirii, plasării, promovării, publicării sau difuzării publicității politice.  (5) Fără a aduce atingere obligațiilor prevăzute la art. 36 alin. (3) și (31), persoanele prevăzute la alin. (4) asigură și marcarea distinctă a publicității politice în condițiile stabilite prin hotărâre a Autorității Electorale Permanente. Marcarea publicității politice va ține cont de mediul de difuzare utilizat și va indica și persoana ce o finanțează, acolo unde este cazul.  (6) Prevederile prezentului articol se aplică, în mod corespunzător, alianțelor politice, alianțelor electorale și candidaților independenți.  (7) Prin excepție de la prevederile alin. (2), alianțele electorale și candidații independenți depun raportul prevăzut la alin. (1) în termen de 30 de zile de la data încheierii campaniei electorale aferentă scrutinului la care au participat. |
| **Art. 51.** -  (1) Autoritatea Electorală Permanentă are obligaţia de a publica pe pagina de internet proprie toate raportările obligatorii a fi publicate în Monitorul Oficial al României, Partea I, conform art. 5 alin. (4), art. 13 alin. (1) şi (2), art. 15 alin. (3), art. 16 alin. (3), art. 17 alin. (4) şi art. 47 alin. (3), precum şi declaraţiile prevăzute la art. 28. | **Art. 51.** – |
| (2) Partidele politice au obligaţia să furnizeze în format electronic datele prevăzute la alin. (1). | (2) Partidele politice au obligația să furnizeze datele prevăzute la alin. (1) în formatul și condițiile stabilite prin hotărâre a Autorității Electorale Permanente. |
| CAPITOLUL VI Sancţiuni |  |
| **Art. 52.** -  (1) Constituie contravenţii, dacă nu au fost săvârşite în astfel de condiţii încât să fie considerate, potrivit legii penale, infracţiuni, şi se sancţionează cu amendă de la 10.000 lei la 25.000 lei încălcarea dispoziţiilor prevăzute la art. 5 alin. (3) - (5), art. 6, 7, art. 8 alin. (1), (2) şi (4), art. 9, 10, 11, 12, 13, art. 14 alin. (2) şi (3), art. 15 alin. (1) şi (3), art. 16 alin. (1) şi (3), art. 17 alin. (1), (2) şi (4), art. 31, art. 32 alin. (1), art. 33 alin. (1) şi (2), art. 34 alin. (5), (6), (8), (9), (11), (12) şi (14), art. 36 alin. (2) - (4) şi (6), art. 39 alin. (1), art. 47 alin. (4), art. 51 alin. (2) şi art. 60 alin. (3). | **Art. 52.** –  (1) Constituie contravenții, dacă nu au fost săvârșite în astfel de condiții încât să fie considerate, potrivit legii penale, infracțiuni, și se sancționează cu amendă de la 35.000 lei la 55.000 lei încălcarea dispozițiilor prevăzute la art. 5 alin. (3) - (33), (4) și (5), art. 6 alin. (1), (2), (3), (4) și (7) - (10), art. 7 alin. (1) - (6), (8), (9), (11) și (12), art. 8 alin. (4), art. 9 alin. (1) - (3), art. 10, art. 11, art. 12 alin. (1) și (2), art. 13, art. 14 alin. (2) și (3), art. 15 alin. (1) și (3), art. 16 alin. (1) și (3), art. 17 alin. (1), (2) și (4), art. 32 alin. (1), art. 33 alin. (1) și (2), art. 34 alin. (5), (6), (8), (9), (12) și (15), art. 36 alin. (2) - (6), art. 502 Alin. (1) și (7), art. 51 alin. (2) și art. 60 alin. (2) și (4). |
| (2) Constituie contravenţii, dacă nu au fost săvârşite în astfel de condiţii încât să fie considerate, potrivit legii penale, infracţiuni, şi se sancţionează cu amendă de la 15.000 lei la 50.000 lei încălcarea dispoziţiilor prevăzute la art. 3 alin. (2) - (4) şi (6) - (10), art. 25 alin. (2), art. 28, 29, 30, 37, 38, art. 43 alin. (2) - (4), art. 45, art. 47 alin. (1), (2) şi (5), art. 49 alin. (1) - (3) şi (5) şi art. 50 alin. (2). | (2) Constituie contravenții, dacă nu au fost săvârșite în astfel de condiții încât să fie considerate, potrivit legii penale, infracțiuni, și se sancționează cu amendă de la 45.000 lei la 75.000 lei încălcarea dispozițiilor prevăzute la art. 3 alin. (2), art. 25 alin. (1) și (2), art. 271 alin. (1), art. 28 alin. (1) - (4) și (7) - (15), art. 29, 30, 301, art. 31 alin. (1) - (4), art. 37, art. 38 alin. (1) - (4), art. 43 alin. (4) și (5), art. 47 alin. (1), art. 48 alin. (10) și (101), art. 49 alin. (1) - (7) și art. 50. |
| (3) Constituie contravenţie, dacă nu au fost săvârşite în astfel de condiţii încât să fie considerate, potrivit legii penale, infracţiuni, şi se sancţionează cu amendă de la 100.000 lei la 200.000 lei încălcarea dispoziţiilor prevăzute la art. 8 alin. (3). |  |
| (4) Sancţiunile se pot aplica, după caz, partidului politic, alianţei politice, organizaţiei cetăţenilor aparţinând minorităţilor naţionale, candidatului independent, mandatarului financiar şi/sau donatorului, precum şi altor persoane care au încălcat dispoziţiile prevăzute la alin. (1) - (3). | (4) Sancțiunile se pot aplica, după caz, partidului politic, alianței politice, organizației cetățenilor aparținând minorităților naționale, candidaților, mandatarului financiar și/sau donatorului, precum și altor persoane care au încălcat dispozițiile prevăzute la alin. (1) - (3). |
| (5) Aplicarea sancţiunilor prevăzute la alin. (1) - (3) se prescrie în termen de 3 ani de la data săvârşirii faptelor. | (5) Aplicarea sancțiunilor prevăzute la alin. (1) - (3) se prescrie în termen de 5 ani de la data săvârșirii faptelor. |
| (6) În cazul contravenţiilor continue termenul prevăzut la alin. (5) curge de la data încetării săvârşirii faptei. |  |
| **Art. 53.** -  (1) În situaţiile prevăzute la art. 52 alin. (1) - (3), contravenientul varsă la bugetul de stat sumele de bani şi/sau contravaloarea în bani a bunurilor şi serviciilor care au constituit obiectul contravenţiei, pe baza hotărârii Autorităţii Electorale Permanente. | **Art. 53.** –  (1) Contravenientul varsă la bugetul de stat sumele de bani cu privire la care s-a constatat încălcarea dispozițiilor prevăzute la art. 3 alin. (2), art. 5 alin. (3), art. 6 alin. (1), (2), (3) și (4), art. 7 alin. (5), (6), (8) și (9), art. 14 alin. (2) și (3), art. 15 alin. (1), art. 16 alin. (1), art. 17 alin. (1) și (2), art. 271 alin. (1) lit. d), art. 32 alin. (1), art. 33 alin. (1) și (2), art. 37 și art. 38 alin. (1), (2) și (4), pe baza deciziei Autorității Electorale Permanente. |
| (2) În acelaşi mod se fac venit la bugetul de stat donaţiile acceptate de un partid politic în curs de dizolvare sau de un partid politic care acţionează în baza statutului modificat, deşi modificările nu au fost comunicate Tribunalului Bucureşti, conform prevederilor legale, sau instanţa a respins cererea de încuviinţare a modificării statutului. |  |
| **Art. 54**. -  (1) Contravenţiile prevăzute la art. 52 se constată de către reprezentanţii Autorităţii Electorale Permanente, iar sancţiunea se aplică prin decizie a Autorităţii Electorale Permanente. | **Art. 54.** – text nou  (1) Contravențiile prevăzute la art. 52 se constată de către controlorii Autorității Electorale Permanente, iar sancțiunea se aplică prin decizie a Autorității Electorale Permanente. Proiectul de decizie este întocmit de către directorul general al Departamentului de control al finanțării partidelor politice și a campaniilor electorale. |
| (2) Decizia Autorităţii Electorale Permanente poate fi atacată la instanţa competentă, în condiţiile legii. | (2) Decizia Autorităţii Electorale Permanente este titlu de creanță și înștiințare de plată. |
|  | (3) Decizia Autorității Electorale Permanente poate fi atacată la instanța competentă, în condițiile legii. |
| **Art. 55.** - Prevederile art. 52 şi 54 se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. |  |
| **Art. 56.** -  (1) În termen de 30 de zile de la data rămânerii definitive a hotărârii judecătoreşti pronunţate asupra procesului- verbal de constatare a contravenţiei sau, după caz, de la expirarea termenului de contestare a procesului-verbal de constatare a contravenţiei, sumele echivalente amenzilor neachitate se pot reţine din tranşele lunare ce urmează a fi achitate cu titlu de finanţare publică, cu aplicarea în mod corespunzător a procedurii privind executarea silită prin poprire, prevăzută de Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare. |  |
| (2) Ministerul Finanţelor Publice, prin organele sale abilitate, informează Autoritatea Electorală Permanentă despre neachitarea în termenul prevăzut la alin. (1) a amenzilor aplicate de Autoritatea Electorală Permanentă. |  |
| **Art. 57.** -  (1) În cazul în care, prin hotărâre judecătorească definitivă, unul sau mai mulţi candidaţi declaraţi aleşi ai unui partid politic au fost condamnaţi pentru o infracţiune în legătură cu finanţarea partidului politic ori, după caz, a campaniei electorale, aceştia devin incompatibili cu statutul de parlamentar sau de ales local pentru mandatul obţinut, care este anulat. | **Art. 57.** – Se abrogă |
| (2)\*) Prin hotărâri ale Camerelor Parlamentului ori, după caz, ale consiliului judeţean sau local, se constată starea de incompatibilitate, iar locurile de deputaţi, senatori ori consilieri devenite vacante vor fi ocupate de supleanţii de pe lista partidului politic respectiv. |  |
| (3)\*) Dispoziţiile alin. (1) şi (2) se aplică şi alianţelor politice, alianţelor electorale şi candidaţilor independenţi, în acest caz locul devenit vacant urmând a fi ocupat de supleantul de pe lista partidului politic ori alianţei electorale care a obţinut cel mai mare număr de voturi valabil exprimate. |  |
| **Art. 58\*).** - Prin regulamentele Camerelor Parlamentului, precum şi prin regulamentele consiliilor judeţene şi locale se va reglementa procedura de aplicare a măsurilor prevăzute la art. 57. | **Art. 58.** – Se abrogă |
| CAPITOLUL VII Dispoziţii tranzitorii şi finale |  |
| **Art. 59.** -  (1) Dispoziţiile prezentei legi se aplică în mod corespunzător organizaţiilor cetăţenilor aparţinând minorităţilor naţionale care au obţinut mandate în alegeri sau care propun candidaţi. | **Art. 59.** – text nou  (1) Organizaţiilor cetăţenilor aparţinând minorităţilor naţionale care au obţinut câte un singur mandat de deputat, în condiţiile legii electorale, respectiv câte un singur mandat de consilier într-o circumscripţie electorală, li se aplică numai prevederile legale privind finanţarea campaniei electorale. |
| (2) Organizaţiilor cetăţenilor aparţinând minorităţilor naţionale care au obţinut câte un singur mandat de deputat, în condiţiile legii electorale, respectiv câte un singur mandat de consilier într-o circumscripţie electorală, li se aplică numai prevederile legale privind finanţarea campaniei electorale. | (2) Controlul finanțării campaniei electorale desfășurate de entitățile prevăzute la alin. (1) va fi efectuat numai asupra veniturilor proprii, precum și a cheltuielilor electorale efectuate din aceste surse. |
| (3) Dispoziţiile prezentei legi se aplică în mod corespunzător candidaţilor independenţi. | (3) Dispoziţiile prezentei legi se aplică în mod corespunzător candidaţilor independenţi. |
|  | (4) Dispozițiile prezentei legi se aplică în mod corespunzător campaniei pentru referendum. |
|  | (5) Biroul Electoral Central are obligația de a furniza Autorității Electorale Permanente, în termen de cel mult 15 zile de la data rămânerii definitive a candidaturilor, lista centralizată a tuturor candidaților, conținând numele, prenumele, codul numeric personal, domiciliul, funcția pentru care candidează și denumirea completă a circumscripției electorale în care candidează. |
|  | (6) Biroul Electoral Central are obligația de a furniza Autorității Electorale Permanente, în termen de cel mult 5 zile de la stabilirea rezultatelor alegerilor, informațiile privind competitorii electorali care îndeplinesc condițiile prevăzute la art. 48. |
|  | (7) Dispozițiile prezentei legi se aplică în mod corespunzător în cazul alegerilor parțiale pentru autoritățile administrației publice locale. Informațiile prevăzute la alin. (5) și (6) vor fi furnizate de birourile electorale județene sau de birourile electorale de circumscripție, după caz. |
|  | (8) În cazul alegerilor parțiale pentru autoritățile administrației publice locale, Autoritatea Electorală Permanentă rambursează partidelor politice, alianțelor politice, organizațiilor cetățenilor aparținând minorităților naționale, pe baza documentelor justificative furnizate de mandatarul financiar în cel mult 30 de zile de la data alegerilor, sumele aferente cheltuielilor efectuate la nivelul circumscripției electorale comunale, orășenești, municipale, județene, de sector sau a municipiului Bucureşti, după caz, în care partidele politice, alianțele politice, alianțele electorale sau organizațiile cetățenilor aparținând minorităților naționale au obținut minimum 3% din voturile valabil exprimate la nivelul circumscripției electorale respective. Cheltuielile aferente plății serviciilor mandatarului financiar coordonator vor fi rambursate de către Autoritatea Electorală Permanentă doar în condițiile în care partidul politic, alianța politică sau organizația cetățenilor aparținând minorităților naționale beneficiază de rambursarea cheltuielilor electorale efectuate în cel puțin o circumscripție electorală. |
|  | (9) În cazul alegerilor parțiale pentru autoritățile administrației publice locale, cheltuielile efectuate într-o circumscripție electorală de către un candidat independent se rambursează numai dacă acesta a obținut minimum 3% din voturile valabil exprimate pentru funcția la care a candidat. |
| **Art. 60. -**  (1) Autoritatea Electorală Permanentă păstrează un registru fiscal al partidelor politice în care vor fi trecute următoarele:  a) numele şi prenumele, codurile numerice personale, domiciliile şi datele de contact ale persoanelor responsabile de administrarea fondurilor partidului politic, la nivel naţional şi judeţean;  b) adresele sediilor centrale, ale organizaţiilor teritoriale şi ale structurilor interne ale partidelor politice prevăzute la art. 4 alin. (4) din Legea nr. 14/2003, republicată;  c) numele şi prenumele, codurile numerice personale, domiciliile şi datele de contact ale persoanelor îndreptăţite să reprezinte partidele politice la nivel central şi judeţean;  d) datele referitoare la activitatea financiară a partidelor politice;  e) sancţiunile aplicate. | **Art. 60.** – text nou  (1) Autoritatea Electorală Permanentă păstrează un registru fiscal al partidelor politice în care vor fi trecute următoarele:  a) numele şi prenumele, codurile numerice personale, domiciliile şi datele de contact ale persoanelor responsabile de administrarea fondurilor partidului politic, la nivel naţional şi judeţean;  b) adresele sediilor centrale, ale organizaţiilor teritoriale şi ale structurilor interne ale partidelor politice prevăzute la art. 4 alin. (4) din Legea nr. 14/2003, republicată;  c) numele şi prenumele, codurile numerice personale, domiciliile şi datele de contact ale persoanelor îndreptăţite să reprezinte partidele politice la nivel central şi judeţean;  d) datele referitoare la activitatea financiară a partidelor politice;  e) cuantumul sancţiunilor aplicate. |
| (2) Autoritatea Electorală Permanentă păstrează un registru fiscal al candidaţilor independenţi în care vor fi trecute numele şi prenumele, codurile numerice personale, domiciliile şi datele de contact ale acestora, datele referitoare la activitatea financiară desfăşurată în campaniile electorale şi sancţiunile aplicate. | (2) Informațiile prevăzute la alin. (1) lit. b, d) și e) se fac publice de către Autoritatea Electorală Permanentă. |
| (3) Partidele politice au obligaţia de a aduce la cunoştinţa Autorităţii Electorale Permanente orice modificare a datelor prevăzute la alin. (1), în cel mult 45 de zile de la data producerii acestora. | (3) Partidele politice au obligația de a aduce la cunoștința Autorității Electorale Permanente orice modificare a datelor prevăzute la alin. (1) lit. a)-c), în cel mult 45 de zile de la data producerii acestora. |
|  | (4) Tribunalul Municipiului București comunică Autorității Electorale Permanente hotărârea instanței judecătorești de înregistrare, reorganizare, autodizolvare sau dizolvare a partidelor politice și alianțelor politice, precum și cea de admitere a modificării statutului, după caz, în termen de cel mult 30 de zile de la data rămânerii definitive a acesteia. |
|  | (5) Tribunalul Municipiului București comunică Autorității Electorale Permanente hotărârea instanței judecătorești de înregistrare sau radiere a formelor de asociere a partidelor politice cu formațiuni nepolitice, în termen de cel mult 30 de zile de la data rămânerii definitive a acesteia, împreună cu toate actele care au stat la baza adoptării hotărârii, precum și toate modificările înscrise în Registrul partidelor politice, în termen de cel mult 30 de zile de la data înscrierii acestor modificări. |
| **Art. 61.** - Datele cu caracter personal prelucrate de Autoritatea Electorală Permanentă sunt protejate de legea specială şi nu pot fi utilizate în alte scopuri decât cele prevăzute de aceasta. | Art. 61. – Prelucrarea datelor cu caracter personal de către toate entitățile implicate în activitățile prevăzute de prezenta lege se efectuează cu respectarea Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) și a Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare. |
| **Art. 62.** - Prin hotărâre a birourilor permanente ale celor două Camere ale Parlamentului se aprobă noua structură organizatorică a Autorităţii Electorale Permanente, în vederea asigurării funcţionării Departamentului de control al finanţării partidelor politice şi a campaniilor electorale şi a compartimentului specializat pentru alocarea subvenţiei de la bugetul de stat. | **Art. 62.** –  (1) Informațiile din domeniul finanțării partidelor politice și a campaniilor electorale a căror publicitate nu este prevăzută expres de prezenta lege, pot deveni publice numai în măsura în care acestea nu dezvăluie date cu caracter personal și nu afectează desfășurarea activității operatorilor economici. |
|  | (2) Autoritatea Electorală Permanentă implementează aplicații informatice pentru colectarea electronică a datelor și informațiilor prevăzute de prezenta lege. |
| **Art. 63.** -  (1) În termen de 90 de zile de la intrarea în vigoare a prezentei legi\*\*) se vor elabora şi supune aprobării, prin hotărâre a Guvernului, la propunerea Autorităţii Electorale Permanente, normele metodologice de aplicare a prevederilor prezentei legi. | **Art. 63.** – text nou  (1) Normele metodologice de aplicare a prevederilor prezentei legi se aprobă prin hotărâre a Autorităţii Electorale Permanente. |
| (2) Normele metodologice reglementează în mod obligatoriu:  a) modalităţile şi formatul de înregistrare, evidenţă şi publicitate a donaţiilor, cotizaţiilor, împrumuturilor şi veniturilor proprii, precum şi a cheltuielilor partidelor politice;  b) acordarea şi utilizarea subvenţiilor de la bugetul de stat;  c) modalităţile şi formatul specifice de înregistrare, evidenţă şi publicitate a veniturilor şi cheltuielilor în campania electorală;  d) înregistrarea şi atribuţiile mandatarului financiar;  e) procedura şi metodologia controlului;  f) categoriile de documente justificative şi metodologia de rambursare a sumelor cheltuite pentru campania electorală. | (2) Normele metodologice reglementează în mod obligatoriu:  a) modalităţile şi formatul de înregistrare, evidenţă şi publicitate a donaţiilor, cotizaţiilor, împrumuturilor şi veniturilor proprii, precum şi a cheltuielilor partidelor politice;  b) modalităţile şi formatul de înregistrare, evidenţă şi publicitate a veniturilor şi cheltuielilor în campania electorală;  c) raportarea cheltuielilor de publicitate politică;  d) procedura şi metodologia controlului;  e) metodologia de rambursare a sumelor cheltuite pentru campania electorală. |